MICROSOFTI TARKVARA LITSENTSITINGIMUSED

MICROSOFT SHAREPOINT FRAMEWORK (SPFx)

Need litsentsitingimused on teie ja Microsoft Corporationi (või mõne tema sidusettevõtte) vaheline leping. Need kehtivad ülalmainitud tarkvarale ja Microsofti mis tahes teenustele või tarkvaravärskendustele (v.a juhul, kui nende teenuste või värskendustega on kaasas uued või eraldi tingimused, millisel puhul need muud tingimused rakenduvad edaspidi ega mõjuta teie ega Microsofti õigusi seoses värskenduse-eelse tarkvara või teenustega). KUI NÕUSTUTE KÄESOLEVATE LITSENTSITINGIMUSTEGA, ON TEIL JÄRGMISED ÕIGUSED. TARKVARA KASUTADES NÕUSTUTE NENDE TINGIMUSTEGA.

# **INSTALLIMIS- JA KASUTAMISÕIGUSED**.

## **Üldsätted.** Võite installida ja kasutada piiramatul arvul tarkvara koopiaid.

## **Sisalduvad Microsofti rakendused**. See tarkvara sisaldab SharePointi komponente. Neile komponentidele kehtivad eraldi lepingud ja tootetoepoliitikad, mida on kirjeldatud litsentsitingimustes, mis asuvad selle komponendi installikaustas, või kaustas Litsentsid, mis on tarkvaraga kaasas.

## **Muu tootja tarkvara.** Tarkvara võib sisaldada muude osapoolte rakendusi, mida teile litsentsitakse selle lepingu või nende endi tingimuste alusel. Muude osapoolte rakenduste litsentsitingimused, teated ja kinnitused (kui neid on) leiate veebilehelt <http://aka.ms/thirdpartynotices> või kaasasolevast teatisefailist. Isegi kui sellistele rakendustele kehtivad muud lepingud, kehtivad siiski ka alltoodud lahtiütlus, kahjude piirangud ja välistamised kohalduvate õigusaktidega lubatud määral.

## **Konkurentsivõrdlus**. Kui olete otsene konkurent ja omate tarkvarale juurdepääsu või kasutate seda konkurentsi võrdlusanalüüsiks või teadmiste kogumiseks, loobute Microsofti, selle sidus- ja tütarettevõtete suhtes (sh etteulatuvalt) teie tarkvara tingimustes toodud mis tahes konkureeriva kasutamise, sellele juurdepääsu ja selle võrdlustestide piirangutest, kui need tingimused on Microsofti tingimustest rangemad. Kui te ei loobu oma tarkvarale kehtivates tingimustes toodud piirangutest, ei ole teil õigust tarkvarale juurde pääseda ega seda kasutada.

# **ANDMETE KOGUMINE**. Tarkvara võib koguda teavet teie ja teie tarkvarakasutuse kohta ning saata seda Microsoftile. Microsoft võib seda teavet kasutada teenuste osutamiseks ning Microsofti toodete ja teenuste parandamiseks. Teie loobumisõigused (kui neid on) on kirjeldatud toote dokumentatsioonis. Tarkvara mõni funktsioon võib lubada andmete kogumist tarkvarale juurdepääsevate või seda kasutavate rakenduste kasutajatelt. Kui kasutate neid funktsioone oma rakendustes andmete kogumise lubamiseks, peate järgima kohalduvaid õigusakte, sh hankima kasutajalt vajaliku nõusoleku ning järgima selget privaatsusavaldust, milles teavitatakse kasutajaid täpselt, kuidas te nende andmeid kasutate, kogute ja jagate. Lisateavet selle kohta, kuidas Microsoft andmeid kogub ja kasutab, leiate toote dokumentatsioonist ning Microsofti privaatsusavaldusest aadressil <https://go.microsoft.com/fwlink/?LinkId=512132>. Nõustute täitma kõiki kohalduvaid Microsofti privaatsusavalduse sätteid.

# **LITSENTSI ULATUS**. Tarkvara litsentsitakse, mitte ei müüda. Microsoft jätab endale kõik õigused. Välja arvatud juhul, kui kohalduvate õigusaktidega antakse teile sellest piirangust hoolimata rohkem õigusi, ei ole teil õigust:

1. muuta ühtki tarkvara tehnilist piirangut, mis lubab teil tarkvara ainult kindlal viisil kasutada;
2. tarkvara pöördprojekteerida, dekompileerida ega osadeks lahutada;
3. eemaldada, minimeerida, blokeerida ega muuta tarkvaras Microsofti või selle tarnijate teatisi;
4. levitada, edasi müüa ega muul viisil kasu teenida SPFx tarkvarast üksinda;
5. kasutada tarkvara viisil, mis on õigusaktidega vastuolus, ega luua või levitada ründevara ning
6. tarkvara ühiskasutusse anda, avaldada, levitada ega laenata, pakkuda seda eraldiseisva majutatud lahendusena teistele kasutamiseks ega tarkvara ega seda lepingut muule osapoolele üle anda.

KAHTLUSTE VÄLISTAMISEKS, võite kasutada SPFx tarkvara selliste lahenduste arendamiseks ja loomiseks, mis võivad olla mõeldud kaubanduslikeks, mittetulunduslikeks või tulu teenivateks tegevusteks, kuid te ei tohi edasi müüa ega teenida tulu ainuüksi SPFx tarkvara pealt.

# **EKSPORDIPIIRANGUD.** Peate täitma kõiki tarkvara suhtes kohaldatavaid oma riigi ja rahvusvahelisi ekspordialaseid õigusnorme, mis hõlmavad piiranguid sihtkohtade, lõppkasutajate ja -kasutuse kohta. Lisateavet ekspordipiirangute kohta vt veebilehelt <http://aka.ms/exporting>.

# **TUGITEENUSED**. Microsoft ei ole kohustatud selle lepingu alusel tarkvarale tugiteenuseid pakkuma. Tuge pakutakse olemasoleval kujul, kõigi vigadega ja igasuguse garantiita.

# **VÄRSKENDUSED.** Tarkvara võib regulaarselt otsida tarkvaravärskendusi ning neid teie eest alla laadida ja installida. Võite hankida värskendusi ainult Microsoftilt või volitatud allikatest. Microsoftil võib olla vaja teie süsteemi värskenduste pakkumiseks värskendada. Nõustute neid automaatseid värskendusi vastu võtma täiendava teatamiseta. Värskendused ei pruugi sisaldada ega toetada kõiki olemasolevaid tarkvarafunktsioone, teenuseid ega välisseadmeid.

# **LÕPETAMINE. Ilma et see piiraks muid õigusi, võib Microsoft selle lepingu lõpetada, kui te selle mis tahes sätteid või tingimusi ei järgi. Sellisel juhul peate hävitama kõik tarkvara koopiad ja kõik selle osad.**

# **KOGU LEPING.** See leping ja võimalikud muud tingimused, mida Microsoft võib täienduste, värskenduste või muu osapoole rakenduste kohta pakkuda, moodustavad tarkvara terviklepingu.

# **KOHALDUV ÕIGUS JA VAIDLUSTE LAHENDAMISE KOHT.** Kui ostsite tarkvara Ameerika Ühendriikidest või Kanadast, kehtivad selle osariigi või provintsi seadused, kus te elate (või kus on teie ettevõtte peamine tegevuskoht), selle lepingu tõlgendamisele, selle rikkumisega seotud nõuetele ja kõigile muudele nõuetele (sh tarbijakaitse, ebaõiglase konkurentsi ja muud kahjude nõuetele), olenemata kollisioonipõhimõtetest. Kui ostsite tarkvara mõnest muust riigist, kehtivad selle riigi seadused. USA föderaalse kohtualluvuse korral nõustute teie ja Microsoft, et kohtule teadaolevad vaidlused lahendatakse Washingtoni osariigi King County föderaalkohtu erandliku kohtualluvusega ja seal asuvates kohtutes. Vastasel korral nõustute teie ja Microsoft, et kohtule teadaolevad vaidlused lahendatakse Washingtoni osariigi King County ülemkohtu erandliku kohtualluvusega ja seal asuvates kohtutes.

# **TARBIJAÕIGUSED; PIIRKONDLIKUD ERINEVUSED.** Käesolevas lepingus kirjeldatakse teatud juriidilisi õigusi. Teil võib olla oma osariigi, provintsi või riigi seaduste järgi muid õigusi, sh tarbijaõigusi. Eraldi ja sõltumatult teie suhtest Microsoftiga võib teil olla õigusi ka lepingupoole suhtes, kellelt tarkvara hankisite. See leping ei muuda neid teisi õigusi, kui teie osariigi, provintsi või riigi seadused ei luba neid õigusi muuta. Näiteks kui ostsite tarkvara mõnest allolevast piirkonnast või kui on kohaldatav kohustuslik riigi seadus, kehtivad teile järgmised sätted:

## **Austraalia.** Teile kehtivad Austraalia tarbijaõigusest tulenevad garantiid ja selle lepingu sätted ei mõjuta neid õigusi.

## **Kanada.** Kui omandasite selle tarkvara Kanadas, saate värskenduste saamise peatada, lülitades automaatse värskenduse funktsiooni välja, lahutades seadme Internetist (kui olete Internetiga ühendatud, jätkab tarkvara sel juhul endiselt värskenduste otsimist ja installimist) või desinstallides tarkvara. Toote dokumentatsioon (kui see on olemas) võib samuti sisaldada juhiseid teie konkreetse seadme või tarkvara värskenduste väljalülitamiseks.

## **Saksamaa ja Austria**.

i. Garantii. Õigesti litsentsitud tarkvara töötab olulises ulatuses nii, nagu on tarkvaraga kaasnevates Microsofti materjalides kirjeldatud. Microsoft ei anna teile litsentsitud tarkvaraga seoses siiski mingit lepingujärgset garantiid.

ii. Vastutuse piiramine. Tahtliku käitumise, raske hooletuse, tootevastutuse seadusel põhinevate nõuete ja surma või kehavigastuse korral vastutab seaduste järgi Microsoft.

# Eelmise punkti ii., alusel vastutab Microsoft kerge hooletuse eest ainult siis, kui rikub olulisi lepingulisi kohustusi, mille täitmine aitab kaasa lepingu nõuetekohasele järgimisele ja mille rikkumine ohustab selle lepingu eesmärki ja mille järgimises võib osapool püsivalt kindel olla (nn peamised kohustused). Muudel kerge hooletuse juhtudel Microsoft kerge hooletuse eest ei vastuta.

# **GARANTIIDEST LAHTIÜTLUS. TARKVARA LITSENTSITAKSE OLEMASOLEVAL KUJUL. TEIE VASTUTATE SELLE KASUTAMISEGA KAASNEVATE RISKIDE EEST. MICROSOFT EI ANNA ÜHTKI SÕNASELGET GARANTIID, TAGATIST EGA TINGIMUST. KOHALDUVATE SEADUSTEGA LUBATUD MÄÄRAL VÄLISTAB MICROSOFT KÕIK KAUDSED GARANTIID, SH KAUBASTATAVUSE, KINDLAKS OTSTARBEKS SOBIVUSE JA MITTERIKKUMISEGA SEOTUD GARANTIID.**

# **KAHJUDE PIIRANG JA VÄLISTAMINE. KUI TEIL ON VAATAMATA EELNEVALE GARANTIIST LAHTIÜHTLUSELE ALUST KAHJUDE HÜVITAMISEKS, SAATE MICROSOFTILT VÕI TEMA TARNIJATELT TAGASI NÕUDA AINULT OTSESEID KAHJUSID KUNI 5 USA DOLLARI ULATUSES. TE EI SAA NÕUDA MINGITE MUUDE (SH JÄRELDUSLIKE) KAHJUDE, SAAMATA JÄÄNUD KASUMI VÕI SPETSIIFILISTE, KAUDSETE VÕI ETTENÄGEMATUTE KAHJUDE HÜVITAMIST.**

See piirang kehtib (a) kõigele, mis on seotud tarkvara, teenuste, sisu (k.a koodi), muude osapoolte Interneti-saitide või muude osapoolte rakendustega ja (b) nõuetega, mis on seotud lepingu, garantii, tagatise või muude kohustuste rikkumise, süüst sõltumatu vastutuse, hooletuse või muu kahju tekitamisega, või mis tahes muude nõuetega kohaldatavate seadustega lubatud ulatuses.

See kehtib ka juhul, kui Microsoft teadis või oleks pidanud teadma kahjude võimalikkusest. Ülalnimetatud piirang või välistus ei pruugi olla teie puhul kohaldatav, kuna teie osariik, provints või riik ei pruugi lubada juhuslike, kaudsete või muude kahjude välistamist või piiramist.

Arvestage järgmist: Kuna seda tarkvara levitatakse Kanadas, on mõned lepingu punktid allpool toodud prantsuse keeles.

Remarque: Ce logiciel étant distribué au Canada, certaines des clauses dans ce contrat sont fournies ci-dessous en français.

EXONÉRATION DE GARANTIE. Le logiciel visé par une licence est offert « tel quel ». Toute utilisation de ce logiciel est à votre seule risque et péril. Microsoft n’accorde aucune autre garantie expresse. Vous pouvez bénéficier de droits additionnels en vertu du droit local sur la protection des consommateurs, que ce contrat ne peut modifier. La ou elles sont permises par le droit locale, les garanties implicites de qualité marchande, d’adéquation à un usage particulier et d’absence de contrefaçon sont exclues.

LIMITATION DES DOMMAGES-INTÉRÊTS ET EXCLUSION DE RESPONSABILITÉ POUR LES DOMMAGES. Vous pouvez obtenir de Microsoft et de ses fournisseurs une indemnisation en cas de dommages directs uniquement à hauteur de 5,00 $ US. Vous ne pouvez prétendre à aucune indemnisation pour les autres dommages, y compris les dommages spéciaux, indirects ou accessoires et pertes de bénéfices.

Cette limitation concerne:

• tout ce qui est relié au logiciel, aux services ou au contenu (y compris le code) figurant sur des sites Internet tiers ou dans des programmes tiers; et

• les réclamations au titre de violation de contrat ou de garantie, ou au titre de responsabilité stricte, de négligence ou d’une autre faute dans la limite autorisée par la loi en vigueur.

Elle s’applique également, même si Microsoft connaissait ou devrait connaître l’éventualité d’un tel dommage. Si votre pays n’autorise pas l’exclusion ou la limitation de responsabilité pour les dommages indirects, accessoires ou de quelque nature que ce soit, il se peut que la limitation ou l’exclusion ci-dessus ne s’appliquera pas à votre égard.

EFFET JURIDIQUE. Le présent contrat décrit certains droits juridiques. Vous pourriez avoir d’autres droits prévus par les lois de votre pays. Le présent contrat ne modifie pas les droits que vous confèrent les lois de votre pays si celles-ci ne le permettent pas.