MICROSOFT SOFTWAREAREN LIZENTZIA

MICROSOFT SHAREPOINT FRAMEWORK (SPFx)

Lizentziaren baldintza hauek Microsoft Corporation-en (edo haren filialak) eta zure arteko hitzarmena osatzen dute. Gainera, baldintza horiek lehen aipatutako softwareari eta Microsoft-en edozein zerbitzuri edo zerbitzu-eguneratzeri dagozkio (salbu eta zerbitzu edo eguneratze horiek baldintza gehigarri edo berriak baldin badituzte; horrela bada, beste baldintza horiek aplikatuko dira, eta ez dituzte aurrez eguneratutako zerbitzuei edo softwareari dagozkien Microsoft-en edo zure eskubideak aldatuko). LIZENTZIA-BALDINTZA HAUEK BETETZEN BADITUZU, JARRAIAN AZALTZEN DIREN ESKUBIDEAK IZANGO DITUZU. SOFTWAREA ERABILIZ GERO, BALDINTZA HAUEK ONARTUKO DITUZU.

# **INSTALATZEKO ETA ERABILTZEKO ESKUBIDEAK**.

## **Orokorra.** Softwarearen hainbat kopia instala eta erabil ditzakezu gailuan.

## **Barne hartzen diren Microsoft-en aplikazioak**. Softwareak SharePoint-en hurrengo osagaiak dakartza. Osagai horien instalazio-direktorioan edo softwarearekin batera datorren "Lizentziak" karpetan aurkitzen diren lizentziaren baldintzen arabera, beste hitzarmen batzuek eta beren produktuaren laguntza-gidalerroek arautzen dituzte osagai horiek.

## **Hirugarren baten softwarea.** Softwareak hirugarren baten aplikazioak eduki ditzake, hitzarmen honen bidez edota haren lizentzian ematen zaizkizun baldintzen bidez. Hirugarrenen aplikazioen lizentzia-baldintzak, oharrak eta jakinarazpenak (baldin badaude) <http://aka.ms/thirdpartynotices> helbidean edo aplikazioekin batera datorren ohar-fitxategian dituzu eskuragarri. Halaber, aplikazio horiek beste hitzarmen batzuen arabera araututa egon arren, kalteei dagozkien hurrengo erantzukizun-ukatzeak, murriztapenak eta salbuespenak ere aplikatzen zaizkie aplikazioei, indarrean dagoen legeak agintzen duen heinean.

## **Benchmarking lehiakorra**. Zuzeneko lehiakidea bazara eta softwarea atzitzen edo erabiltzen baduzu benchmarking lehiakorra, analisiak edo informazio-bilketa kudeatzeko eta zure softwarea arautzen dituzten erabilera-baldintzak Microsoft-enak baino murriztaileagoak badira, Microsoft-i, bere filialei eta afiliatutako enpresei (eta etorkizunean afiliatuak izango direnei ere) berresten diezu ez dituzula murrizketa horiek ezarriko erabilera lehiakorrak, sarbidea eta benchmarking-probak gauzatzeko. Ez badituzu zure softwarea arautzen dituzten murrizketak ezeztatzen, ez duzu inolako baimenik edukiko gure softwarea atzitzeko edo erabiltzeko.

# **DATUEN BILKETA**. Softwareak zuri eta softwarea erabiltzeko duzun moduari buruzko informazioa bil dezake Microsoft-i bidaltzeko. Microsoft-ek zerbitzuak hornitzeko eta Microsoft-en produktu eta zerbitzuak hobetzeko erabil ditzake datuok. Zure eskubideak (aukeran daudenak) produktuaren dokumentazioan azalduta dituzu. Softwarearen zenbait eginbidek, horrez gainera, softwarea atzitzen edo erabiltzen duten aplikazioak darabiltzaten erabiltzaileen datuak bil ditzakete. Eginbide horiek erabiltzen badituzu aplikazioetako datuak biltzeko aukera gaitzeko, indarrean dagoen legea bete beharko duzu; besteak beste, erabiltzaileen baimena lortu behar duzu eta pribatutasun-gidalerroak eskura jarri beharko dizkiezu, informazioa erabiltzeko, biltzeko eta partekatzeko moduari buruzko informazioa irakurtzeko aukera izan dezaten. Microsoft-en informazio-bilketari eta horren erabilerari buruzko informazio gehiago izan dezakezu produktuaren dokumentazioan eta Microsoften Pribatutasun Adierazpenean, hemen: <https://go.microsoft.com/fwlink/?LinkId=512132>. Microsoft-en Pribatutasun Adierazpenek azaldutako xedapen aplikagarri guztiak betetzea onartzen duzu.

# **LIZENTZIAREN IRISMENA**. Softwarea erabiltzeko lizentzia ematen da, ez da saltzen. Microsoft-ek beretzat gordetzen ditu gainerako eskubide guztiak. Salbu eta, aipatutako murrizketak gorabehera, indarrean dauden legeek eskubide gehiago ematen badizkizute, ezingo dituzu honako hauek egin:

1. ezingo duzu inola ere softwarearen muga teknikorik saihestu, softwarean aipatzen ez den beste moduan erabiltzeko;
2. softwarea alderantzikatu, deskonpilatu edo desmuntatu;
3. Microsoft-ek edo bere hornitzaileek softwarean gehitutako jakinarazpenak kendu, ikonotu edo aldatu;
4. SPFx softwarea bere berean banatu, birsaldu edo bestela aprobetxatu;
5. softwarea legez kontra edo malwarea sortzeko edo hedatzeko erabili; edo
6. softwarea partekatu, argitaratu edo alokatu, softwarea beste erabiltzaile batzuei banatu soluzio autonomo gisa edo softwarea edota hitzarmen hau hirugarrenei banatu.

ZALANTZAK SAIHESTEKO, SPFx softwarea erabil dezakezu merkataritzako, irabazi-asmorik gabeko edo diru-sarrerak sortzeko jardueretarako izan daitezkeen irtenbideak sortzeko edo egiteko. Ezin duzu SPFx bera birsaldu edo aprobetxatu.

# **ESPORTATZEKO MUGAK.** Softwareari aplika dakizkiokeen lege eta araudi nazional zein nazioarteko guztiak bete behar dituzu; horien barne daude helmugen, azken erabiltzaileen eta azken erabileraren inguruko murrizketak. Esportazio-mugei buruzko informazio gehiago lortzeko, ikusi hemen: <http://aka.ms/exporting>.

# **LAGUNTZA-ZERBITZUAK**. Hitzarmen honen arabera, Microsoft-ek ez du softwarearen laguntza-zerbitzurik hornitzeko betebeharrik. Hornitutako edozein laguntza "bere horretan", "falta guztiekin" eta bermerik gabe emango da.

# **EGUNERATZEAK.** Softwareak eguneratzeak bila, deskarga eta instala diezazkizuke noizean behin. Eguneratze horiek Microsoft-ek edo baimendutako iturburuek soilik hornituko dituzte. Halaber, baliteke Microsoft-ek zure sistema eguneratu behar izatea, eguneratzeak eman ahal izateko. Eguneratze automatiko horiek inolako jakinarazpen gehigarririk gabe jasotzea onartzen duzu. Baliteke eguneratzeek ez edukitzea edo ez onartzea softwarearen eginbide, zerbitzu edo gailu periferikorik.

# **AMAIERA. Beste eskubideei kalterik egin gabe, Microsoft-ek hitzarmena amaitutzat emango du ez badituzu baldintzak edo terminoak betetzen. Horrela balitz, softwarearen kopia eta osagai guztiak deuseztatu beharko dituzu.**

# **HITZARMEN OSOA**. Hitzarmenak berak eta Microsoft-ek osagarrietarako, eguneratzeetarako edo hirugarrenen aplikazioetarako eman ditzakeen bestelako baldintzek osatzen dute softwarearen hitzarmen osoa.

# **LEGE APLIKAGARRIA ETA GATAZKAK EBAZTEKO LEKUAK.** Softwarea Estatu Batuetan edo Kanadan erosi baduzu, bizi zaren edo zure enpresaren egoitza nagusia dagoen estatuko edo probintziako legeen arabera arautuko da hitzarmenaren interpretazioa, hitzarmena urratzeagatik egindako erreklamazioak eta gainerako erreklamazioak (besteak beste, kontsumitzailea babesteko erreklamazioak, bidegabeko lehiaketagatik egindako erreklamazioak eta kalteengatik egindako erreklamazioak), alde batera utzita legeen gatazken oinarriak. Softwarea beste herrialde batean erosi baduzu, bertako legea aplikatzen da. Estatu Batuetako jurisdikzio federala baldin badago, zuk eta Microsoft-ek onartzen duzue King County-ko (Washington, AEB) auzitegi federalak direla toki eta eskumendun bakarrak gatazkak ebazteko. Ez bada jurisdikzio federala aplikatzen, zuk eta Microsoft-ek onartzen duzue King County-ko (Washington, AEB) Auzitegi Gorena dela toki eta eskumendun bakarra gatazkak ebazteko.

# **KONTSUMITZAILEEN ESKUBIDEAK; ALDAKETAK ESKUALDEAREN ARABERA.** Hitzarmen honek zenbait lege-eskubide azaltzen ditu. Baliteke bestelako eskubideak izatea, kontsumitzaile-legeak kasu, zure estatuko, herrialdeko edo probintziako legeen arabera. Halaber, baliteke softwarea erosi zenuen aldearekiko eskubideak izatea, Microsoft-ekin duzun erlazioaz harago eta bereiz. Hitzarmen honek ez ditu eskubide horiek aldatzen, zure estatuko, probintziako edo herrialdeko legeek hori onartzen ez badute. Adibidez, softwarea ondoko eskualdeetako batean eskuratu baduzu edo derrigorrezko legeak badaude, xedapen hauek aplikatuko zaizkizu:

## **Australia**. Legezko bermeak dituzu Australiako Kontsumitzaileen Legeari jarraiki eta hitzarmen honetako ezerk ez du eskubide horietan eraginik izateko asmorik.

## **Kanada.** Softwarea Kanadan erosi baduzu, eguneratzeak jasotzeari utz diezaiokezu eguneratzeen eginbide automatikoa desaktibatuz. Horretarako, deskonektatu gailua Internetetik (Internetera berriro konektatzen bazara, eguneratzeak bilatzen eta instalatzen jarraituko du softwareak) edo desinstalatu softwarea. Gailu edo software zehatz baterako eguneratzeak desaktibatzeko moduari buruzko informazioa produktuaren dokumentazioan aurkituko duzu (baldin badago).

## **Alemania eta Austria**.

i. Bermea. Softwarearen lizentzia egokia bada, softwarearekin batera jasotako Microsoft materialetan azaldu bezala funtzionatuko du softwareak. Nolanahi ere, Microsoft-ek ez du beste kontratuzko garantiarik ematen lizentziadun softwareari dagokionez.

ii. Erantzukizunaren muga. Nahitako jokabidea edo axolagabekeria larria ematen deneko produktuaren erantzukizun-agirian (Product Liability Act) oinarritutako erreklamazioetan edota norbait hiltzen edo zauritzen denean, Microsoft da erantzule, legeari jarraiki.

# Aurreko ii., klausularen harira, Microsoft-i axolagabekeria arina soilik egotziko zaio kontratuzko betekizun materialak apurtzen baditu. Hala, betekizun horiek hitzarmen honen funtzionamendu egokia errazten dute, eta horiek urratzeak hitzarmenaren helburua eta alderdiaren esana nahiz fidagarritasuna ("betebehar kardinalak" izenekoak) arriskuan jarriko lituzke. Axolagabekeria arina beste kausa baten ondorio bada, Microsoft ez dira erantzule izango.

# **BERMEAREN EZEZTAPENA. SOFTWAREA “BERE HORRETAN” DAGO BAIMENDUA. HURA ERABILTZEKO ARRISKUA ZEURE GAIN HARTZEN DUZU. MICROSOFT-EK EZ DU BERARIAZKO BERMERIK, GARANTIARIK EDO BALDINTZARIK EMATEN. ZURE HERRIALDEAN INDARREAN DAUDEN LEGEEK ONARTZEN DUTEN NEURRIAN, MICROSOFT-EK KANPOAN UZTEN DITU, BESTEAK BESTE, MERKATURAGARRI IZATEAREN, XEDE JAKIN BATERAKO EGOKITASUNAREN ETA ARAURIK EZ URRATZEAREN BERME INPLIZITU GUZTIAK.**

# **KALTEAK MUGATU EDO KANPO UTZI. KALTE-ORDAINAK JASOTZEKO ARRAZOIRIK BADUZU LEHEN AZALDUTAKO BERME-UKATZEA INDARREAN EGON ARREN, MICROSOFT-EK ETA BERE HORNITZAILEEK 5,00 USD ORDAINDUKO DIZKIZUTE, GEHIENEZ, ZUZENEKO KALTEENGATIK. EZIN DUZU INOLAKO ORDAINIK JASO BESTELAKO KALTEENGATIK (BESTEAK BESTE, ONDORIOZKO KALTEAK, ETEKINAK GALTZEAGATIKO KALTEAK, KALTE BEREZIAK ETA ZEHARKAKO ETA EZBEHARREZKO KALTEAK).**

Murriztapen hau honako hauei aplikatzen zaie: (a) softwarearekin, zerbitzuekin, hirugarrenen Interneteko guneen edukiarekin (kodea barne) edo hirugarrenen aplikazioekin erlazionatutako edozein edukiri eta (b) hitzarmena hausteagatik edo bermeak, garantiak edo baldintzak ez betetzeagatik egindako erreklamazioei edota erantzunbehar hertsia, axolagabekeria edo lege aplikagarriaren araberako beste edozein erruzko kalte dela kausa egindako erreklamazioei.

Halaber, muga hori aplikatuko da nahiz eta Microsoft-ek kalteak gerta zitezkeela jakin edo jakiteko betebeharra izan. Baliteke goiko murrizketa edo baztertzea zure kasuan ez aplikatzea, gerta daitekeelako zure estatuak, probintziak edo herrialdeak ezbeharrezko, ondoriozko edo bestelako kalteak kanpo uztea edo mugatzea ez onartzea.

Kontuan izan: software hau Kanadan banatzen denez, hitzarmen honen zenbait klausula frantsesez ematen dira jarraian.

Remarque: Ce logiciel étant distribué au Canada, certaines des clauses dans ce contrat sont fournies ci-dessous en français.

EXONÉRATION DE GARANTIE. Le logiciel visé par une licence est offert « tel quel ». Toute utilisation de ce logiciel est à votre seule risque et péril. Microsoft n’accorde aucune autre garantie expresse. Vous pouvez bénéficier de droits additionnels en vertu du droit local sur la protection des consommateurs, que ce contrat ne peut modifier. La ou elles sont permises par le droit locale, les garanties implicites de qualité marchande, d’adéquation à un usage particulier et d’absence de contrefaçon sont exclues.

LIMITATION DES DOMMAGES-INTÉRÊTS ET EXCLUSION DE RESPONSABILITÉ POUR LES DOMMAGES. Vous pouvez obtenir de Microsoft et de ses fournisseurs une indemnisation en cas de dommages directs uniquement à hauteur de 5,00 $ US. Vous ne pouvez prétendre à aucune indemnisation pour les autres dommages, y compris les dommages spéciaux, indirects ou accessoires et pertes de bénéfices.

Cette limitation concerne:

• tout ce qui est relié au logiciel, aux services ou au contenu (y compris le code) figurant sur des sites Internet tiers ou dans des programmes tiers; et

• les réclamations au titre de violation de contrat ou de garantie, ou au titre de responsabilité stricte, de négligence ou d’une autre faute dans la limite autorisée par la loi en vigueur.

Elle s’applique également, même si Microsoft connaissait ou devrait connaître l’éventualité d’un tel dommage. Si votre pays n’autorise pas l’exclusion ou la limitation de responsabilité pour les dommages indirects, accessoires ou de quelque nature que ce soit, il se peut que la limitation ou l’exclusion ci-dessus ne s’appliquera pas à votre égard.

EFFET JURIDIQUE. Le présent contrat décrit certains droits juridiques. Vous pourriez avoir d’autres droits prévus par les lois de votre pays. Le présent contrat ne modifie pas les droits que vous confèrent les lois de votre pays si celles-ci ne le permettent pas.