MICROSOFT PROGRAMMATŪRAS LICENCES NOSACĪJUMI

MICROSOFT SHAREPOINT FRAMEWORK (SPFx)

Šie licences nosacījumi ir līgums starp jums un korporāciju Microsoft (vai kādu tās saistīto uzņēmumu). Tie attiecas uz iepriekš norādīto programmatūru un jebkuriem Microsoft pakalpojumiem vai programmatūras atjauninājumiem (izņemot gadījumus, kad šādos pakalpojumos vai atjauninājumos ir iekļauti jauni vai papildu nosacījumi, — šādā gadījumā turpmāk ir piemērojami šie citi nosacījumi un tie nemaina jūsu vai korporācijas Microsoft tiesības saistībā ar iepriekš atjauninātu programmatūru vai pakalpojumiem). JA JŪS IEVĒROJAT ŠOS LICENCES NOSACĪJUMUS, JUMS IR TURPMĀK IZKLĀSTĪTĀS TIESĪBAS. LIETOJOT PROGRAMMATŪRU, JŪS PIEKRĪTAT ŠIEM NOSACĪJUMIEM.

# **INSTALĒŠANAS UN LIETOŠANAS TIESĪBAS**.

## **Vispārīgi.** Jums ir tiesības instalēt un lietot neierobežotu skaitu programmatūras kopiju.

## **Iekļautās Microsoft programmas.** Šajā programmatūrā ir iekļauti komponenti no SharePoint. Uz šiem komponentiem attiecas atsevišķi līgumi un to produktu atbalsta politikas, kā aprakstīts licences nosacījumos, kuri atrodas attiecīgā komponenta instalācijas direktorijā vai mapē “Licences”, kura ir ietverta attiecīgās programmatūras komplektācijā.

## **Trešo pušu programmatūra.** Programmatūrā var būt ietvertas trešo personu lietojumprogrammas, kuras jums tiek licencētas saskaņā ar šo līgumu vai saskaņā ar citiem nosacījumiem. Licences nosacījumi, paziņojumi un apliecinājumi, ja tādi ir, par trešo personu lietojumprogrammām ir pieejami tiešsaistē, vietnē <http://aka.ms/thirdpartynotices> vai pievienotā paziņojumu failā. Pat ja šādām lietojumprogrammām ir piemērojami citi līgumi, ir spēkā arī tālāk norādītā atruna, ierobežojumi un atteikšanās no zaudējumu atlīdzināšanas, ciktāl tas atļauts piemērojamajos tiesību aktos.

## **Salīdzinošā procesu mērīšana**. Ja esat tiešs konkurents un piekļūstat programmatūrai vai to lietojat salīdzinošās procesu mērīšanas, analizēšanas vai informācijas vākšanas nolūkos, tad korporācijai Microsoft, tās meitasuzņēmumiem un tās saistītajiem uzņēmumiem (tostarp arī perspektīvajiem) tiek atcelti visi jūsu programmatūras lietošanas nosacījumos minētie ierobežojumi attiecībā uz jebkādu jūsu programmatūras konkurējošu lietošanu, procesu mērījumu testēšanu vai piekļūšanu jūsu programmatūrai, ciktāl jūsu lietošanas nosacījumi ir ierobežojošāki (vai ir uzskatāmi par tādiem) nekā Microsoft nosacījumi. Ja savas programmatūras nosacījumos neatceļat nevienu no šiem turpmākajiem ierobežojumiem, jums nav tiesību piekļūt šai programmatūrai vai lietot to, un jūs to nedrīkstat darīt.

# **DATU VĀKŠANA**. Programmatūra var apkopot informāciju par jums un to, kā jūs lietojat programmatūru, un nosūtīt šo informāciju korporācijai Microsoft. Korporācijai Microsoft ir tiesības šo informāciju izmantot, lai nodrošinātu pakalpojumus un uzlabotu Microsoft produktus un pakalpojumus. Jūsu tiesības atteikties no dalības, ja tādas pastāv, ir izklāstītas produkta dokumentācijā. Noteikti programmatūrā iekļautie līdzekļi var iespējot datu vākšanu no jūsu lietojumprogrammu lietotājiem, kuri piekļūst programmatūrai vai to lieto. Ja šos līdzekļus lietojat, lai iespējotu datu vākšanu savās lietojumprogrammās, jums ir jāievēro piemērojamie tiesību akti, tostarp obligāti jāsaņem lietotāju piekrišana, kā arī labi redzamā vietā jānodrošina iespēja iepazīties ar jūsu personas datu aizsardzības politiku, kurā lietotāji tiek precīzi informēti par to, kā jūs lietojat, vācat un kopīgojat viņu datus. Papildinformāciju par to, kā korporācija Microsoft vāc datus un kādā nolūkā tos izmanto, varat skatīt produkta dokumentācijā un Microsoft personas datu aizsardzības paziņojumā, kas pieejams vietnē <https://go.microsoft.com/fwlink/?LinkId=512132>. Jūs piekrītat ievērot visus piemērojamos Microsoft personas datu aizsardzības paziņojuma nosacījumus.

# **LICENCES DARBĪBAS APJOMS.** Programmatūra tiek licencēta, nevis pārdota. Korporācija Microsoft patur visas pārējās tiesības. Ja vien piemērojamajos tiesību aktos nav noteiktas plašākas tiesības, neraugoties uz šo ierobežojumu, jūs nedrīkstat (un jums nav tiesību) veikt šādas darbības:

1. apiet jebkādus programmatūras tehniskos ierobežojumus, kas jums atļauj lietot programmatūru tikai noteiktos veidos;
2. dekonstruēt, dekompilēt vai izjaukt programmatūru;
3. noņemt, minimizēt, bloķēt vai modificēt kādus programmatūrā esošos korporācijas Microsoft vai tās piegādātāju paziņojumus;
4. izplatīt, tālākpārdot vai citādi gūt peļņu tieši no SPFx programmatūras;
5. lietot programmatūru jebkādā pretlikumīgā veidā vai arī ļaunprogrammatūras izveidei vai izplatīšanai; vai
6. kopīgot, publicēt, izplatīt vai aizdot, nodrošināt kā savrupu, mitinātu risinājumu, lai to varētu lietot citi, nodot kādai trešajai pusei.

LAI IZVAIRĪTOS no ŠAUBĀM, varat izmantot SPFx programmatūru, lai izveidotu vai radītu risinājumus, kas var būt paredzēti komerciālām, bezpeļņas vai ienākumus radošām darbībām, nevarat tālākpārdot vai gūt peļņu tikai no SPFx.

# **EKSPORTĒŠANAS IEROBEŽOJUMI.** Jums ir jāievēro visi vietējie un starptautiskie programmatūrai piemērojamie eksporta likumi un normatīvie akti, tostarp ierobežojumi attiecībā uz mērķa valstīm, lietotājiem un realizēšanu. Papildinformāciju par eksportēšanas ierobežojumiem skatiet vietnē <http://aka.ms/exporting>.

# **ATBALSTA PAKALPOJUMI.** Saskaņā ar šī līguma nosacījumiem korporācijai Microsoft nav pienākuma šai programmatūrai nodrošināt jebkādus atbalsta pakalpojumus. Viss nodrošinātais atbalsts ir “tāds, kāds tas ir”, “ar visiem trūkumiem”, un tam netiek sniegtas nekādas garantijas.

# **ATJAUNINĀJUMI.** Programmatūra var periodiski pārbaudīt atjauninājumu pieejamību, kā arī lejupielādēt un instalēt tos jūsu vietā. Atjauninājumus ir atļauts iegūt tikai no Microsoft vai no pilnvarotiem avotiem. Iespējams, korporācijai Microsoft būs jāatjaunina jūsu sistēma, lai varētu nodrošināt jums atjauninājumus. Jūs piekrītat saņemt šos automātiskos atjauninājumus bez papildu paziņojuma. Jauninājumi var neietvert un neatbalstīt visas pastāvošās programmatūras iespējas, pakalpojumus un perifērās ierīces.

# **LĪGUMA DARBĪBAS IZBEIGŠANA. Neskarot citas tiesības, korporācijai Microsoft ir tiesības izbeigt šī līguma darbību, ja jūs neievērojat kādu no tā noteikumiem un nosacījumiem. Šādā gadījumā jums ir jāiznīcina visas programmatūras un tās komponentu kopijas.**

# **PILNA APJOMA LĪGUMS.** Šis līgums, kā arī jebkādi citi nosacījumi, ko Microsoft nodrošina papildinājumiem, atjauninājumiem vai trešo pušu lietojumprogrammām, veido šīs programmatūras pilna apjoma līgumu.

# **PIEMĒROJAMIE TIESĪBU AKTI UN STRĪDU RISINĀŠANAS VIETA.** Ja jūs ieguvāt programmatūru Amerikas Savienotajās Valstīs vai Kanādā, tad visas šī līguma interpretācijas, prasības saistībā ar tā pārkāpumiem un visas pārējās prasības (tostarp saistībā ar patērētāju tiesību aizsardzību, negodīgu konkurenci un tiesību pārkāpumiem) neatkarīgi no tiesību aktu principu pretrunām tiek risinātas saskaņā ar jūsu mītnes štatā vai provincē (vai galvenajā jūsu komercdarbības vietā) spēkā esošajiem tiesību aktiem. Ja jūs ieguvāt programmatūru jebkurā citā valstī, uz programmatūru attiecas konkrētās valsts tiesību akti. ASV federālās jurisdikcijas gadījumā jūs un korporācija Microsoft vienojaties, ka visiem strīdiem, kas tiek izskatīti tiesā, ekskluzīvā jurisdikcija un lietas izskatīšanas vieta ir Vašingtonas štata Kinga apgabala federālā tiesa. Ja tā nav, jūs un korporācija Microsoft vienojaties, ka ekskluzīvā jurisdikcija un lietas izskatīšanas vieta ir Vašingtonas štata Kinga apgabala Augstākā tiesa visiem strīdiem, kas tiek izskatīti tiesā.

# **PATĒRĒTĀJU TIESĪBAS; REĢIONĀLĀS ATŠĶIRĪBAS.** Šajā līgumā ir izklāstītas noteiktas juridiskās tiesības. Jūsu štatā, provincē vai valstī spēkā esošajos tiesību aktos jums var būt noteiktas arī citas tiesības, tostarp patērētāju tiesības. Atsevišķi un neatkarīgi no jūsu attiecībām ar korporāciju Microsoft jums var būt arī tiesības attiecībā uz līgumslēdzēju pusi, no kuras iegādājāties programmatūru. Šis līgums nemaina šīs citas tiesības, ja tas nav atļauts jūsu štatā, provincē vai valstī spēkā esošajos tiesību aktos. Piemēram, ja iegādājāties programmatūru vienā no turpmāk norādītajiem reģioniem vai ir attiecināmi attiecīgās valsts obligātie tiesību akti, tad jums ir saistoši turpmāk izklāstītie nosacījumi:

## **Austrālija.** Jums ir piemērojamas Austrālijas Patērētāju tiesību likumā noteiktās garantijas, un neviens no šī līguma nosacījumiem neatceļ šīs garantijas.

## **Kanāda.** Ja jūs iegādājāties šo programmatūru Kanādā, jums ir tiesības apturēt atjauninājumu saņemšanu, izslēdzot automātisko atjauninājumu funkciju, atvienojot ierīci no interneta (taču, no jauna izveidojot savienojumu ar internetu, programmatūra atsāks pārbaudīt, vai ir pieejami atjauninājumi, un instalēs tos) vai atinstalējot programmatūru. Produkta dokumentācijā, ja tāda ir, var būt arī norādīts, kā izslēgt atjauninājumus jūsu konkrētajai ierīcei vai programmatūrai.

## **Vācija un Austrija.**

i. Garantija. Atbilstoši licencētas programmatūras darbība pilnībā atbildīs visos korporācijas Microsoft programmatūrai pievienotajos materiālos sniegtajiem aprakstiem. Tomēr Microsoft nesniedz nekādas garantijas saistībā ar licencēto programmatūru.

ii. Atbildības ierobežojums. Tīši veiktu darbību, rupjas nolaidības, likumā Par atbildību par preces trūkumiem balstītu sūdzību, kā arī nāves un traumas vai miesas bojājumu gadījumā korporācija Microsoft ir atbildīga saskaņā ar likumā noteiktajām tiesībām.

# Saskaņā ar ii., apakšpunktu korporācija Microsoft ir atbildīga par nebūtisku nolaidību tikai tādā gadījumā, ja Microsoft ir pārkāpusi tādas būtiskas līgumsaistības, no kurām ir atkarīga pienācīga šī līguma izpilde un kuru pārkāpšana rada apdraudējumu šī līguma noslēgšanas mērķim, kā arī uz kuru ievērošanu var paļauties līgumslēdzēja puse (tiek dēvētas par “pamatsaistībām”). Korporācija Microsoft nav atbildīga par citiem nelielas nolaidības gadījumiem.

# **GARANTIJU ATRUNA. PROGRAMMATŪRA IR LICENCĒTA “TĀDA, KĀDA TĀ IR.” JŪS UZŅEMATIES ATBILDĪBU PAR TĀS LIETOŠANU. KORPORĀCIJA MICROSOFT NESNIEDZ NEKĀDAS TIEŠAS GARANTIJAS, GALVOJUMUS VAI NOSACĪJUMUS. PIEMĒROJAMAJOS TIESĪBU AKTOS MAKSIMĀLI ATĻAUTAJĀ APMĒRĀ MICROSOFT NESNIEDZ NEKĀDAS NETIEŠĀS GARANTIJAS, TOSTARP GARANTIJU PAR PIEMĒROTĪBU PĀRDOŠANAI UN NOTEIKTAM MĒRĶIM, UN TIESĪBU NEPĀRKĀPŠANAS GARANTIJU.**

# **ZAUDĒJUMU ATLĪDZINĀŠANAS IEROBEŽOJUMI UN IZŅĒMUMI. JA, NERAUGOTIES UZ IEPRIEKŠ SNIEGTO GARANTIJAS ATRUNU, JUMS IR PAMATS SAŅEMT ATLĪDZĪBU PAR ZAUDĒJUMIEM, JŪS NO KORPORĀCIJAS MICROSOFT VAI TĀS PIEGĀDĀTĀJIEM VARAT SAŅEMT ATLĪDZĪBU TIKAI PAR TIEŠAJIEM ZAUDĒJUMIEM, KURU SUMMA NEPĀRSNIEDZ 5,00 ASV DOLĀRUS. JŪS NEVARAT SAŅEMT ATLĪDZĪBU PAR CITIEM ZAUDĒJUMIEM, TOSTARP PAR IZRIETOŠAJIEM, PEĻŅAS, ĪPAŠAJIEM, NETIEŠAJIEM VAI NEJAUŠAJIEM ZAUDĒJUMIEM.**

Šis ierobežojums attiecas uz (a) visu saistībā ar programmatūru, pakalpojumiem, saturu (tostarp kodu) trešo pušu interneta vietnēs vai trešo pušu lietojumprogrammās; un (b) prasībām par līguma pārkāpumiem, garantijas, galvojuma vai nosacījumu pārkāpumiem; nepārprotamu atbildību, nolaidību vai citu tiesību pārkāpumu; vai jebkādu citu prasību; katrā gadījumā šis ierobežojums ir spēkā tādā apmērā, kādā to atļauj piemērojamie tiesību akti.

Tas ir spēkā arī tad, ja Microsoft zināja vai tai vajadzēja zināt par zaudējumu iespējamību. Minētie ierobežojumi vai izņēmumi var neattiekties uz jums, ja saskaņā ar jūsu štata, provinces vai valsts likumdošanu nav atļauts noteikt izņēmumus vai ierobežot nejaušus, izrietošus vai citus zaudējumus.

Lūdzu, ievērojiet: Tā kā šī programmatūra tiek izplatīta Kanādā, daži šī līguma punkti tālāk ir sniegti franču valodā.

Remarque: Ce logiciel étant distribué au Canada, certaines des clauses dans ce contrat sont fournies ci-dessous en français.

EXONÉRATION DE GARANTIE. Le logiciel visé par une licence est offert « tel quel ». Toute utilisation de ce logiciel est à votre seule risque et péril. Microsoft n’accorde aucune autre garantie expresse. Vous pouvez bénéficier de droits additionnels en vertu du droit local sur la protection des consommateurs, que ce contrat ne peut modifier. La ou elles sont permises par le droit locale, les garanties implicites de qualité marchande, d’adéquation à un usage particulier et d’absence de contrefaçon sont exclues.

LIMITATION DES DOMMAGES-INTÉRÊTS ET EXCLUSION DE RESPONSABILITÉ POUR LES DOMMAGES. Vous pouvez obtenir de Microsoft et de ses fournisseurs une indemnisation en cas de dommages directs uniquement à hauteur de 5,00 $ US. Vous ne pouvez prétendre à aucune indemnisation pour les autres dommages, y compris les dommages spéciaux, indirects ou accessoires et pertes de bénéfices.

Cette limitation concerne:

• tout ce qui est relié au logiciel, aux services ou au contenu (y compris le code) figurant sur des sites Internet tiers ou dans des programmes tiers; et

• les réclamations au titre de violation de contrat ou de garantie, ou au titre de responsabilité stricte, de négligence ou d’une autre faute dans la limite autorisée par la loi en vigueur.

Elle s’applique également, même si Microsoft connaissait ou devrait connaître l’éventualité d’un tel dommage. Si votre pays n’autorise pas l’exclusion ou la limitation de responsabilité pour les dommages indirects, accessoires ou de quelque nature que ce soit, il se peut que la limitation ou l’exclusion ci-dessus ne s’appliquera pas à votre égard.

EFFET JURIDIQUE. Le présent contrat décrit certains droits juridiques. Vous pourriez avoir d’autres droits prévus par les lois de votre pays. Le présent contrat ne modifie pas les droits que vous confèrent les lois de votre pays si celles-ci ne le permettent pas.