SYARAT PELESENAN PERISIAN MICROSOFT

MICROSOFT SHAREPOINT FRAMEWORK (SPFx)

Terma-terma lesen ini adalah perjanjian antara anda dan Microsoft Corporation (atau salah satu sekutunya). Ia terpakai untuk perisian yang dinamakan di atas dan mana-mana perkhidmatan Microsoft atau pengemaskinian perisian (kecuali setakat mana perkhidmatan atau pengemaskinian tersebut disertakan dengan terma-terma baharu atau tambahan, di mana terma berlainan tersebut terpakai secara prospektif dan tidak mengubah hak anda atau Microsoft berkaitan dengan perisian atau perkhidmatan yang telah terdahulu dikemas kini). JIKA ANDA MEMATUHI TERMA LESEN INI, ANDA MEMPUNYAI HAK SEPERTI DI BAWAH. DENGAN MENGGUNAKAN PERISIAN INI, ANDA MENERIMA TERMA-TERMA INI.

# **HAK PEMASANGAN DAN PENGGUNAAN**.

## **Umum.** Anda boleh memasang dan menggunakan seberapa banyak salinan perisian yang anda mahu.

## **Aplikasi Microsoft yang Disertakan.** Perisian ini merangkumi komponen daripada SharePoint. Komponen ini ditadbir urus oleh perjanjian yang berasingan dan dasar sokongan produk mereka sendiri, seperti yang diterangkan dalam syarat pelesenan yang ditemui dalam direktori pemasangan untuk komponen tersebut atau dalam folder "Lesen" yang disertakan bersama-sama perisian ini.

## **Perisian Pihak Ketiga.** Perisian mungkin merangkumi aplikasi pihak ketiga yang dilesenkan kepada anda di bawah perjanjian ini atau di bawah terma mereka sendiri. Terma lesen, notis dan perakuan, jika ada, untuk aplikasi pihak ketiga boleh diakses dalam talian di <http://aka.ms/thirdpartynotices> atau dalam fail notis yang disertakan. Walaupun aplikasi sedemikian ditadbir urus oleh perjanjian lain, penafian, pembatasan dan pengecualian ganti rugi di bawah turut digunakan setakat mana yang dibenarkan oleh undang-undang yang terpakai.

## **Penandaaan Aras Kompetitif**. Jika anda ialah pesaing langsung dan anda mengakses atau menggunakan perisian dengan tujuan penandaan aras saingan, analisis atau pengumpulan maklumat risikan, anda mengenepikan ke atas Microsoft, subsidiarinya dan syarikat gabungannya (termasuk secara prospektif) sebarang penggunaan saingan, akses dan pengehadan ujian penandaan aras dalam terma yang mentadbir perisian anda sehingga terma anda adalah, atau berupa, lebih terbatas daripada terma Microsoft. Jika anda tidak mengetepikan apa-apa sekatan yang dikatakan itu dalam terma yang mentadbir urus perisian anda, anda tidak dibenarkan untuk mengakses atau menggunakan perisian ini dan tidak akan dapat berbuat demikian.

# **PENGUMPULAN DATA.** Perisian ini boleh mengumpul maklumat mengenai anda dan penggunaan perisian ini oleh anda dan menghantar maklumat ini kepada Microsoft. Microsoft boleh menggunakan maklumat ini untuk menyediakan perkhidmatan dan menambah baik produk dan perkhidmatan Microsoft. Hak menarik diri anda, jika ada, diterangkan dalam dokumentasi produk. Sesetengah ciri dalam perisian boleh mendayakan pengumpulan data daripada pengguna aplikasi anda yang mengakses atau menggunakan perisian ini. Jika anda menggunakan ciri-ciri ini untuk mendayakan pengumpulan data dalam aplikasi anda, anda hendaklah mematuhi undang-undang yang berkuat kuasa, termasuk mendapatkan apa-apa persetujuan pengguna yang diperlukan dan mengekalkan dasar privasi yang dapat dilihat dengan jelas yang memaklumkan pengguna secara tepat cara anda menggunakan, mengumpul dan berkongsi data mereka. Anda boleh mendapatkan maklumat lanjut mengenai pengumpulan dan penggunaan data Microsoft dalam dokumentasi produk dan Pernyataan Privasi Microsoft di <https://go.microsoft.com/fwlink/?LinkId=512132>. Anda bersetuju untuk mematuhi semua peruntukan Pernyataan Privasi Microsoft yang berkuat kuasa.

# **SKOP LESEN**. Perisian ini dilesenkan, bukan dijual. Microsoft memegang semua hak lain. Melainkan undang-undang yang digunakan memberikan anda lebih banyak hak meskipun terdapat pembatasan ini, anda tidak akan (dan tidak mempunyai hak untuk):

1. memintas pembatasan teknikal dalam perisian ini yang hanya membenarkan anda untuk menggunakannya dalam cara tertentu;
2. melakukan kejuruteraan membalik, menyahkompilasi atau menyahpasang perisian;
3. mengalih keluar, meminimumkan, menyekat atau mengubah suai mana-mana pemberitahuan Microsoft atau pembekalnya dalam perisian ini;
4. mengagih, menjual semula atau sebaliknya mengaut keuntungan daripada perisian SPFx secara tersendiri;
5. menggunakan perisian dalam apa-apa cara yang melanggar undang-undang atau mewujudkan atau menyebarkan perisian hasad; atau
6. berkongsi, menerbitkan, mengagihkan, atau meminjamkan perisian, menyediakan perisian sebagai penyelesaian yang dihos sendiri untuk kegunaan orang lain atau memindah milik perisian atau perjanjian ini kepada mana-mana pihak ketiga.

UNTUK MENGELAKKAN KERAGUAN, Anda boleh menggunakan perisian SPFx untuk membangunkan atau mencipta penyelesaian yang mungkin untuk aktiviti komersial, bukan untung atau menjana pendapatan, Anda tidak boleh menjual semula atau mengaut keuntungan daripada SPFx sahaja.

# **SEKATAN EKSPORT.** Anda mesti mematuhi semua undang-undang dan peraturan eksport domestik dan antarabangsa yang diguna pakai untuk perisian ini, termasuk sekatan ke atas destinasi, pengguna akhir dan penggunaan akhir. Untuk mendapatkan maklumat lanjut mengenai sekatan eksport, layari <http://aka.ms/exporting>.

# **PERKHIDMATAN SOKONGAN**. Microsoft tidak berkewajipan di bawah perjanjian ini untuk memberikan sebarang perkhidmatan sokongan untuk perisian ini. Sebarang sokongan yang diberi adalah "seperti yang tersedia", "dengan semua kerosakan" dan tanpa sebarang jenis waranti.

# **PENGEMASKINIAN.** Perisian ini mungkin membuat semakan berkala untuk pengemaskinian, dan memuat turun serta memasangnya untuk anda. Anda boleh mendapatkan pengemaskinian daripada Microsoft atau sumber yang dibenarkan sahaja. Microsoft mungkin perlu mengemas kini sistem anda untuk memberikan anda pengemaskinian. Anda bersetuju untuk menerima pengemaskinian automatik ini tanpa sebarang notis tambahan. Pengemaskinian mungkin tidak merangkumi atau menyokong semua ciri, perkhidmatan atau alatan perisian yang sedia ada.

# **PENAMATAN. Tanpa prasangka terhadap mana-mana hak lain, Microsoft boleh menamatkan perjanjian ini jika anda gagal mematuhi mana-mana terma dan syarat. Dalam keadaan sedemikian, anda mesti menghapuskan semua salinan perisian dan semua bahagian komponennya.**

# **KESELURUHAN PERJANJIAN**. Perjanjian ini, dan mana-mana terma lain yang dinyatakan oleh Microsoft sebagai penambahan, pengemaskinian, atau aplikasi pihak ketiga, ialah perjanjian keseluruhan untuk perisian ini.

# **UNDANG-UNDANG YANG TERPAKAI DAN TEMPAT UNTUK MENYELESAIKAN PERTIKAIAN.** Jika anda memperoleh perisian ini di Amerika Syarikat atau Kanada, undang-undang negeri atau wilayah tempat anda menetap (atau, jika perniagaan, tempat utama perniagaan anda) mentadbir pentafsiran perjanjian ini, tuntutan untuk pelanggarannya dan semua tuntutan lain (termasuk perlindungan pengguna, persaingan tidak adil dan tuntutan tort), tanpa mengambil kira prinsip konflik undang-undang. Jika anda telah memperoleh perisian ini di mana-mana negara lain, maka undang-undang di negara tersebut berkuat kuasa. Jika terdapat bidang kuasa persekutuan A.S., anda dan Microsoft memberi persetujuan bahawa semua pertikaian yang dibicarakan di mahkamah tertakluk pada bidang kuasa dan tempat eksklusif mahkamah persekutuan King County, Washington. Jika tidak, anda dan Microsoft memberi persetujuan bahawa semua pertikaian yang dibicarakan di mahkamah tertakluk di bawah bidang kuasa dan tempat eksklusif Mahkamah Tinggi di King County, Washington.

# **HAK PENGGUNA; VARIASI SERANTAU.** Perjanjian ini menjelaskan hak undang-undang tertentu. Anda mungkin mempunyai hak lain, termasuk hak pengguna, di bawah undang-undang negeri, wilayah atau negara anda. Secara berasingan dan selain daripada hubungan anda dengan Microsoft, anda mungkin juga mempunyai hak berhubung dengan pihak yang membekalkan perisian tersebut kepada anda. Perjanjian ini tidak mengubah hak lain tersebut jika undang-undang negeri, wilayah atau negara anda tidak membenarkannya. Contohnya, jika anda memperoleh perisian ini di salah satu rantau di bawah, atau undang-undang negara yang wajib diguna pakai, maka peruntukan berikut berkuat kuasa ke atas anda:

## **Australia**. Anda mempunyai jaminan berkanun di bawah Undang-undang Pengguna Australia dan tiada apa-apa dalam perjanjian ini bertujuan untuk menjejaskan hak tersebut.

## **Kanada**. Jika anda memperoleh perisian ini di Kanada, anda boleh berhenti menerima pengemaskinian dengan memadamkan ciri kemas kini automatik, memutuskan sambungan alatan anda daripada Internet (walau bagaimanapun, jika dan apabila anda menyambung semula ke Internet, perisian ini akan meneruskan semakan dan memasang pengemaskinian), atau menyahpasang perisian. Dokumentasi produk, jika ada, mungkin juga menyatakan cara untuk memadamkan pengemaskinian untuk alatan atau perisian khusus anda.

## **Jerman dan Austria**.

i. Waranti. Perisian yang dilesenkan dengan betul akan sebahagian besarnya berfungsi seperti yang dinyatakan dalam bahan-bahan Microsoft yang disertakan bersama perisian berkaitan. Walau bagaimanapun, Microsoft tidak memberikan jaminan kontrak berhubungan dengan perisian berlesen.

ii. Batasan Liabiliti. Jika berlaku tindakan yang disengajakan, kecuaian melampau, tuntutan berdasarkan Akta Liabiliti Produk, serta, dalam kes kematian atau kecederaan peribadi atau fizikal, Microsoft bertanggungjawab menurut undang-undang statutori.

# Tertakluk kepada fasal ii., yang terdahulu, Microsoft hanya akan bertanggungjawab untuk kecuaian kecil jika Microsoft melanggar kewajipan kontrak material sedemikian, yang mana pemenuhannya memudahkan pelaksanaan perjanjian ini, dan pelanggarannya akan menjejaskan tujuan perjanjian ini dan pematuhannya adalah dengan pihak yang boleh dipercayai secara tetap (yang dipanggil "kewajipan kardinal"). Dalam kes-kes kecuaian kecil lain, Microsoft tidak akan bertanggungjawab ke atas kecuaian kecil.

# **PENAFIAN TUNTUTAN WARANTI. PERISIAN DILESENKAN “SEPERTI TERSEDIA”. ANDA MENANGGUNG RISIKO PENGGUNAANNYA. MICROSOFT TIDAK MEMBERIKAN WARANTI, JAMINAN, ATAU SYARAT YANG NYATA. SETAKAT YANG DIBENARKAN OLEH UNDANG-UNDANG YANG DIGUNA PAKAI, MICROSOFT MENGECUALIKAN SEMUA WARANTI TERSIRAT, TERMASUK KEBOLEHDAGANGAN, KESESUAIAN UNTUK SESUATU TUJUAN TERTENTU DAN BUKAN PELANGGARAN.**

# **PEMBATASAN KE ATAS DAN PENGECUALIAN GANTI RUGI. JIKA ANDA MEMPUNYAI SEBARANG BUKTI UNTUK MENDAPATKAN GANTI RUGI MESKIPUN DENGAN PENAFIAN JAMINAN YANG DIBERI SEBELUM INI, ANDA BOLEH MENDAPATKAN GANTI RUGI DARIPADA MICROSOFT DAN PEMBEKALNYA GANTI RUGI LANGSUNG SEHINGGA A.S. $5.00 SAHAJA. ANDA TIDAK BOLEH MENDAPATKAN SEBARANG GANTI RUGI LAIN, TERMASUK GANTI RUGI TURUTAN, KEHILANGAN KEUNTUNGAN, GANTI RUGI KHAS, TIDAK LANGSUNG ATAU SAMPINGAN.**

Pembatasan ini terpakai bagi (a) sebarang perkara yang berkaitan dengan perisian, perkhidmatan, kandungan (termasuk kod) di laman Internet pihak ketiga, atau aplikasi pihak ketiga; dan (b) tuntutan untuk pelanggaran kontrak, waranti, jaminan, atau syarat; liabiliti ketat, kecuaian atau tort lain; atau sebarang tuntutan lain; dalam setiap kes setakat mana yang dibenarkan oleh undang-undang yang diguna pakai.

Ia juga diguna pakai walaupun jika Microsoft mengetahui atau patut mengetahui tentang kemungkinan berlakunya ganti rugi tersebut. Pembatasan atau pengecualian di atas mungkin tidak diguna pakai untuk anda kerana negeri, wilayah atau negara anda mungkin tidak membenarkan pengecualian atau pembatasan ganti rugi sampingan, turutan atau lain-lain.

Sila maklum: Oleh kerana perisian ini diedarkan di Kanada, sesetengah fasal dalam perjanjian ini dinyatakan di bawah dalam bahasa Perancis.

Remarque: Ce logiciel étant distribué au Canada, certaines des clauses dans ce contrat sont fournies ci-dessous en français.

EXONÉRATION DE GARANTIE. Le logiciel visé par une licence est offert « tel quel ». Toute utilisation de ce logiciel est à votre seule risque et péril. Microsoft n’accorde aucune autre garantie expresse. Vous pouvez bénéficier de droits additionnels en vertu du droit local sur la protection des consommateurs, que ce contrat ne peut modifier. La ou elles sont permises par le droit locale, les garanties implicites de qualité marchande, d’adéquation à un usage particulier et d’absence de contrefaçon sont exclues.

LIMITATION DES DOMMAGES-INTÉRÊTS ET EXCLUSION DE RESPONSABILITÉ POUR LES DOMMAGES. Vous pouvez obtenir de Microsoft et de ses fournisseurs une indemnisation en cas de dommages directs uniquement à hauteur de 5,00 $ US. Vous ne pouvez prétendre à aucune indemnisation pour les autres dommages, y compris les dommages spéciaux, indirects ou accessoires et pertes de bénéfices.

Cette limitation concerne:

• tout ce qui est relié au logiciel, aux services ou au contenu (y compris le code) figurant sur des sites Internet tiers ou dans des programmes tiers; et

• les réclamations au titre de violation de contrat ou de garantie, ou au titre de responsabilité stricte, de négligence ou d’une autre faute dans la limite autorisée par la loi en vigueur.

Elle s’applique également, même si Microsoft connaissait ou devrait connaître l’éventualité d’un tel dommage. Si votre pays n’autorise pas l’exclusion ou la limitation de responsabilité pour les dommages indirects, accessoires ou de quelque nature que ce soit, il se peut que la limitation ou l’exclusion ci-dessus ne s’appliquera pas à votre égard.

EFFET JURIDIQUE. Le présent contrat décrit certains droits juridiques. Vous pourriez avoir d’autres droits prévus par les lois de votre pays. Le présent contrat ne modifie pas les droits que vous confèrent les lois de votre pays si celles-ci ne le permettent pas.