LISENSVILKÅR FOR PROGRAMVARE FRÅ MICROSOFT

MICROSOFT RAMMEVERK FOR SHAREPOINT (SPFx)

Desse lisensvilkåra utgjer ein avtale mellom deg og Microsoft Corporation (eller eitt av dei tilknytte selskapa deira). Dei gjeld programvara som er nemnd over, og alle Microsoft-tenester eller -programvareoppdateringar (bortsett frå der slike tenester eller oppdateringar følgjast av nye eller ytterlegare vilkår – i så fall gjeld dei avvikande vilkåra prospektivt og endrar ikkje dine eller Microsoft sine rettar knytt til førehandsoppdaterte programvarer eller tenester). DERSOM DU ETTERLEVER DESSE LISENSVILKÅRA, HAR DU RETTANE SOM ER SKILDRA NEDANFOR. VED Å TA I BRUK PROGRAMVARA GODTEK DU DESSE VILKÅRA.

# **INSTALLASJONS- OG BRUKSRETTAR.**

## **Generelt.** Du kan installere og nytte kor mange kopiar av programvara som du ønskjer.

## **(c) Inkluderte Microsoft-applikasjonar.** Denne programvara inkluderer komponentar frå SharePoint. Desse komponentane er styrte av separate avtalar og deira eigne retningsliner for produktstøtte, slik det er gort greie for i lisensvilkåra i installeringskatalogen for den aktuelle komponenten eller i mappa “Lisensar” som fylgjer programvara.

## **Programvare frå tredjepart.** Programvara kan innehalde tredjepartsprogram som er lisensierte til deg under denne avtalen eller under eigne vilkår. Lisensvilkår, -meldingar og -kunngjeringar, dersom det gjeld, for tredjepartsprogram, kan du sjå på nettet under <http://aka.ms/thirdpartynotices> eller i ei medfølgjande informasjonsfil. Sjølv om slike programmer blir styra av andre avtalar, gjeld ansvarsfråskrivinga, avgrensingar og unntaka frå skader nedanfor også i den grad loven tillèt det.

## **Konkurransedyktig benchmarking**. Dersom du er ein direktekonkurrent og har tilgang til eller bruker programvara til føremål som konkurransedyktig benchmarking, analyse eller etterretningsinnsamling, seier du i frå deg konkurranserelatert bruk, tilgang og benchmarking-test-avgrensingar i vilkåra til di programvare overfor Microsoft, deira underleverandørar og selskap som er knytt til dei, i den grad bruksvilkåra dine er eller gjer seg ut for å vere meir restriktive enn Microsoft sine vilkår. Dersom du ikkje seier i frå deg slike avgrensingar i vilkåra til di programvare, kan du ikkje få tilgang til eller bruke denne programvara.

# **DATAINNSAMLING.** Programvara kan samle inn informasjon om deg og din bruk av programvara og sende den til Microsoft. Microsoft kan nytte denne informasjonen til å levere tenester og forbetre Microsoft sine produkt og tenester. Dine rettar til å velje å ikkje gje informasjon, dersom det er nokon, er skildra i produktdokumentasjonen. Nokre funksjonar i programvara kan gje tilgang til innsamling av data frå brukarar av dine program, som har tilgang til eller bruker programvara. Dersom du bruker desse funksjonane for å gjere datainnsamling mogleg i programma, må du rette deg etter gjeldande lover, inkludert å be om brukarens samtykke og oppretthalde ei tydeleg personvernerklæring som nøyaktig informerer brukarar om korleis du bruker, samlar inn og deler opplysningane deira. Du kan lesa meir om Microsoft si datainnsamling og bruk i produktdokumentasjonen og i Microsoft si Personvernerklæring på <https://go.microsoft.com/fwlink/?LinkId=512132>. Du samtykkjer i å overhalde alle gjeldande vilkår i Microsoft si personvernerklæring.

# **OMFANGET TIL LISENSEN.** Det blir gjeve lisens på programvara. Ho blir ikkje seld. Microsoft held attende alle andre rettar. Med mindre gjeldande lov gjev deg fleire rettar trass i denne avgrensinga, skal du ikkje (og har ikkje rett til å):

1. omgå eventuelle tekniske avgrensingar i programvara som berre tillèt deg å nytte ho på enkelte vis;
2. utføre omvendt utvikling, dekompilering eller demontering av programvara;
3. fjerne, minimere, blokkere eller modifisere nokre av meldingane frå Microsoft eller deira leverandørar i programvara;
4. distribuere, vidareselje eller på anna vis tene på SPFx-programvara på eiga hand;
5. nytte programvara på ein måte som utgjer eit lovbrott, eller for å opprette eller spreie skadeleg programvare; eller
6. dele, publisere, distribuere eller låne ut programvara, levere programvara som ei frittståande drifta løysing som andre nyttar, eller overføre programvara eller denne avtalen til ein tredjepart.

FOR Å UNNGÅ TVIL, Du kan ta i bruk SPFx-programvara for å byggje eller opprette løysingar som kan vere for kommersielle, ideelle eller inntektsskapande aktivitetar, Du kan ikkje vidareselje eller tene på SPFx åleine.

# **AVGRENSINGAR FOR EKSPORT.** Du må overhalde alle nasjonale og internasjonale eksportlover og -reglar som gjeld for programvara, inkludert restriksjonar for destinasjon, sluttbrukarar og sluttbruk. For ytterlegare informasjon om avgrensingar for eksport, sjå <http://aka.ms/exporting>.

# **KUNDESTØTTE.** Microsoft er ikkje forplikta under denne avtalen til å gje nokon kundestøtte for programvara. All støtte som blir tilboden, er «som ho er», «med alle feil» og utan nokon som helst garanti.

# **OPPDATERINGAR.** Programvara kan periodisk sjekke etter oppdateringar, og laste dei ned og installere dei for deg. Du kan få desse oppdateringane berre frå Microsoft eller autoriserte kjelder. Det kan hende Microsoft må oppdatere systemet ditt for å kunne tilby deg oppdateringar. Du godtek å ta imot desse automatiske oppdateringane utan nokon ytterlegare merknad. Det kan hende oppdateringane ikkje inkluderer eller støttar alle eksisterande programvarefunksjonar, tenester eller eksterne einingar.

# **AVSLUTNING. Utan at det påverkar andre rettar, kan Microsoft avslutte denne avtalen dersom du ikkje overheld vilkåra i avtalen. I eit slikt tilfelle må du øydeleggje alle kopiar av programvara og alle tilhøyrande komponentdelar.**

# **FULLSTENDIG AVTALE.** Denne avtalen og alle andre vilkår Microsoft kan oppgje for tillegg, oppdateringar eller tredjepart sine program, er den fullstendige avtalen for programvara.

# **GJELDANDE LOV OG STAD FOR Å LØYSE KONFLIKT.** Dersom du har kjøpt programvara i USA eller Canada, gjeld lovane til delstaten eller provinsen der du bur (eller, dersom det gjeld ei bedrift, der hovudkontoret er) tolkinga av denne avtalen, krav i tilfelle brott på han og alle andre krav (inkludert kundevern, urettvis konkurranse og erstatningskrav), uansett prinsipp for internasjonal privatrett. Dersom du har tileigna deg programvara i eit anna land enn USA, gjeld lovene i det landet. Dersom USA har føderal jurisdiksjon, samtykkjer du og Microsoft til den eksklusive jurisdiksjonen og staden i den føderale domstolen i King County, Washington, for alle tvistar som høyrast i retten. Dersom dette ikkje er tilfelle, samtykkjer du og Microsoft til den eksklusive jurisdiksjonen og staden i den overordna domstolen i King County, Washington, for alle tvistar som høyrast i retten.

# **FORBRUKARRETTAR; REGIONALE VARIASJONAR.** Denne avtalen skildrar særskilde juridiske rettar. Du kan ha andre rettar, inkludert forbrukarrettar, etter den nasjonale lovgjevinga i landet ditt. Separat og sett bort frå forholdet ditt med Microsoft kan du òg ha rettar med omsyn til parten du kjøpte programvara frå. Denne avtalen endrar ikkje desse andre rettane dersom lovene i delstaten din, provinsen din eller landet ditt ikkje tillèt dette. Dersom du for eksempel skaffa deg programvara i eitt av områda nedanfor, eller dersom obligatoriske lover i landet er gjeldande, gjeld desse føresegnene for deg:

## **Australia.** Du har lovbestemde garantiar under den australske forbrukarloven, og ingenting i denne avtalen er meint å påverke dei rettane.

## **Canada.** Dersom du kjøpte denne programvara i Canada, kan du stoppe å ta imot oppdateringar ved å slå av funksjonen for automatisk oppdatering, kople eininga di frå Internett (men dersom du koplar eininga til Internett på nytt, fortset programvara å sjekke etter og installere oppdateringar), eller ved å avinstallere programvara. Produktdokumentasjonen, dersom han finst, kan òg innehalde informasjon om korleis du slår av oppdateringar for di spesifikke eining eller programvare.

## **Tyskland og Austerrike**.

i. Avgrensa rettar. Programvare med gyldig lisens vil i hovudsak fungere slik det er skildra i Microsoft-dokumentasjonen som følgjer med programvara. Microsoft gjev likevel ingen avtalefesta garantiar med omsyn til den lisensierte programvara.

ii. Avgrensa ansvar. Ved forsettlege handlingar, grov aktløyse, krav basert på lova om produktansvar (Product Liability Act) og i tilfelle dødsfall, personskade eller fysisk skade, er Microsoft den ansvarlege parten ifølgje lova.

# Med atterhald om føregåande klausul ii., er Microsoft berre ansvarleg for simpel aktløyse dersom Microsoft er i strid med slike materielle kontraktsforpliktingar, og deira oppfylling lettar riktig utføring av denne avtalen, og brott på dei utgjer fare for føremålet til denne avtalen, og samsvaret som ein part stadig kan stole på (såkalla «kardinalforpliktingar»). I andre tilfelle av simpel aktløyse er ikkje Microsoft ansvarleg.

# **FRÅSKRIVING AV GARANTI. PROGRAMVARA ER LISENSIERT «SOM HO ER». RISIKOEN FOR Å NYTTA HAN LIGG HJÅ DEG. MICROSOFT GJEV INGEN UTTRYKTE GARANTIAR ELLER VILKÅR. I DEN GRAD IKKJE ANNA FØLGJER AV LOKAL LOVGJEVING, FRÅSKRIV MICROSOFT SEG ALLE UNDERFORSTÅTTE GARANTIAR, INKLUDERT OM APPEN ER OMSETJELEG, NYTTE FOR SÆRSKILDE FØREMÅL, OG KRENKING AV RETTAR.**

# **AVGRENSING PÅ OG UNNTAK FRÅ SKADAR. DERSOM DU HAR NOKO GRUNNLAG FOR Å DEKKE SKADAR TRASS I DEN FØREGÅANDE ANSVARSFRÅSKRIVINGA, KAN DU FÅ DEKT BERRE DIREKTE SKADER PÅ OPPTIL USD 5,00 FRÅ MICROSOFT OG DEIRA LEVERANDØRAR. DU KAN IKKJE FÅ DEKT ANDRE SKADAR, MEDREKNA FØLGJESKADAR, TAP AV FORTENESTE ELLER SPESIELLE, INDIREKTE ELLER TILFELDIGE SKADAR.**

Denne avgrensinga gjeld (a) alt som er knytta til programvara, tenester, innhald (inkludert kode) på tredjepartar sine nettstader, eller tredjeparter sine applikasjonar; og (b) krav for brott på kontrakt, garanti eller vilkår; strengt ansvar, aktløyse eller anna skade; eller alle andre krav; i kvart tilfelle i den utstrekninga det er tillate av gjeldande lov.

Ho gjeld òg sjølv om Microsoft visste, eller burde ha visst, om risikoen for skadane. Avgrensinga over eller unntaket gjeld kanskje ikkje for deg, fordi landet eller regionen din ikkje tillèt unntak eller avgrensing av følgjesskadar, tilfeldige eller andre skadar.

Merk: Fordi denne programvara blir distribuert i Canada, er nokre av klausulane i denne avtalen oppgjevne på fransk.

Remarque: Ce logiciel étant distribué au Canada, certaines des clauses dans ce contrat sont fournies ci-dessous en français.

EXONÉRATION DE GARANTIE. Le logiciel visé par une licence est offert « tel quel ». Toute utilisation de ce logiciel est à votre seule risque et péril. Microsoft n’accorde aucune autre garantie expresse. Vous pouvez bénéficier de droits additionnels en vertu du droit local sur la protection des consommateurs, que ce contrat ne peut modifier. La ou elles sont permises par le droit locale, les garanties implicites de qualité marchande, d’adéquation à un usage particulier et d’absence de contrefaçon sont exclues.

LIMITATION DES DOMMAGES-INTÉRÊTS ET EXCLUSION DE RESPONSABILITÉ POUR LES DOMMAGES. Vous pouvez obtenir de Microsoft et de ses fournisseurs une indemnisation en cas de dommages directs uniquement à hauteur de 5,00 $ US. Vous ne pouvez prétendre à aucune indemnisation pour les autres dommages, y compris les dommages spéciaux, indirects ou accessoires et pertes de bénéfices.

Cette limitation concerne:

• tout ce qui est relié au logiciel, aux services ou au contenu (y compris le code) figurant sur des sites Internet tiers ou dans des programmes tiers; et

• les réclamations au titre de violation de contrat ou de garantie, ou au titre de responsabilité stricte, de négligence ou d’une autre faute dans la limite autorisée par la loi en vigueur.

Elle s’applique également, même si Microsoft connaissait ou devrait connaître l’éventualité d’un tel dommage. Si votre pays n’autorise pas l’exclusion ou la limitation de responsabilité pour les dommages indirects, accessoires ou de quelque nature que ce soit, il se peut que la limitation ou l’exclusion ci-dessus ne s’appliquera pas à votre égard.

EFFET JURIDIQUE. Le présent contrat décrit certains droits juridiques. Vous pourriez avoir d’autres droits prévus par les lois de votre pays. Le présent contrat ne modifie pas les droits que vous confèrent les lois de votre pays si celles-ci ne le permettent pas.