LICENČNÉ PODMIENKY PRE SOFTVÉR SPOLOČNOSTI MICROSOFT

MICROSOFT SHAREPOINT FRAMEWORK (SPFx)

Tieto licenčné podmienky predstavujú zmluvu medzi vami a spoločnosťou Microsoft Corporation (alebo jednou z jej afilácií). Vzťahujú sa na vyššie uvedený softvér a všetky služby a aktualizácie softvéru spoločnosti Microsoft (s výnimkou rozsahu, v akom sú takéto služby či aktualizácie sprevádzané novými alebo doplňujúcimi podmienkami, pričom v takom prípade sa tieto odlišné podmienky vzťahujú len na novú situáciu a nemenia vaše práva ani práva spoločnosti Microsoft vo vzťahu k tomuto softvéru alebo službám pred aktualizáciou). AK DODRŽÍTE TIETO LICENČNÉ PODMIENKY, MÁTE NASLEDUJÚCE PRÁVA. POUŽÍVANÍM TOHTO SOFTVÉRU POTVRDZUJETE SVOJ SÚHLAS S TÝMITO PODMIENKAMI.

# **PRÁVA NA INŠTALÁCIU A POUŽÍVANIE.**

## **Všeobecné.** Smiete inštalovať a používať ľubovoľný počet kópií tohto softvéru.

## **Zahrnuté aplikácie spoločnosti Microsoft.** Tento softvér obsahuje súčasti zo služby SharePoint. Tieto súčasti sa riadia samostatnými zmluvami a ich vlastnými zásadami podpory produktov v súlade s ich popisom v licenčných podmienkach uvedených v inštalačnom adresári pre danú súčasť alebo v priečinku „Licencie“, ktoré sa dodávajú s týmto softvérom.

## **Softvér tretích strán.** Tento softvér môže obsahovať aplikácie tretích strán, na ktoré sa vám poskytuje licencia na základe tejto zmluvy alebo na základe ich vlastných podmienok. Licenčné podmienky, oznámenia a uznania týkajúce sa aplikácií tretích strán, ak existujú, môžu byť k dispozícii online na adrese <http://aka.ms/thirdpartynotices> alebo v sprievodnom súbore s oznámeniami. Aj v prípade, ak sa takéto aplikácie riadia inými zmluvami, v rozsahu povolenom platnými zákonmi sa na ne vzťahujú nižšie uvedené vylúčenia, obmedzenia a vylúčenia škôd.

## **Konkurenčné porovnávacie testovanie**. Ak ste priamym konkurentom a pristupujete k tomuto softvéru na účely konkurenčného porovnávacieho testovania, analýzy alebo zhromažďovania informácií alebo ho používate na tieto účely, vzdávate sa voči spoločnosti Microsoft, jej dcérskym spoločnostiam a afiláciám (a to aj do budúcnosti) všetkých obmedzení konkurenčného používania, prístupu a porovnávacieho testovania uvedených v podmienkach, ktorými sa riadi váš softvér, a to v rozsahu, v akom sú vaše podmienky používania reštriktívnejšie než podmienky spoločnosti Microsoft alebo v akom sú tak koncipované. Ak sa nevzdáte akýchkoľvek takto koncipovaných obmedzení v podmienkach, ktorými sa riadi váš softvér, nesmiete pristupovať k tomuto softvéru ani ho používať a zaväzujete sa k tomu.

# **ZHROMAŽĎOVANIE ÚDAJOV**. Tento softvér môže zhromažďovať informácie o vás a vašom používaní tohto softvéru a odosielať ich spoločnosti Microsoft. Spoločnosť Microsoft smie používať tieto informácie na poskytovanie služieb a zlepšovanie svojich produktov a služieb. Vaše práva na odstúpenie od zmluvy, ak nejaké máte, sú uvedené v dokumentácii k produktu. Niektoré funkcie v tomto softvéri môžu umožňovať zhromažďovanie údajov od používateľov vašich aplikácií, ktoré pristupujú k tomuto softvéru alebo ho používajú. Ak tieto funkcie použijete na umožnenie získavania údajov vo svojich aplikáciách, musíte dodržiavať platné právne predpisy. To znamená, že okrem iného musíte získať všetky potrebné súhlasy používateľov a udržiavať jasné zásady ochrany osobných údajov, v ktorých používateľov presne informujete o tom, ako používate, získavate a poskytujete ich údaje. Ďalšie informácie o zhromažďovaní údajov spoločnosťou Microsoft a ich používaní nájdete v dokumentácii k produktu a v prehlásení spoločnosti Microsoft o ochrane osobných údajov na adrese <https://go.microsoft.com/fwlink/?LinkId=512132>. Súhlasíte s tým, že budete dodržiavať všetky príslušné ustanovenia vyhlásenia spoločnosti Microsoft o ochrane osobných údajov.

# **ROZSAH LICENCIE**. Softvér sa poskytuje na základe licencie, nepredáva sa. Spoločnosť Microsoft si vyhradzuje všetky ostatné práva. Pokiaľ vám platné zákony napriek tomuto obmedzeniu neposkytujú ďalšie práva, nebudete (a nemáte žiadne právo):

1. obchádzať žiadne technické obmedzenia v tomto softvéri, ktoré umožňujú jeho používanie iba určitými spôsobmi;
2. spätne analyzovať, dekompilovať ani rozkladať tento softvér;
3. odstraňovať, minimalizovať, blokovať ani upravovať žiadne oznámenia spoločnosti Microsoft alebo jej dodávateľov uvedené v tomto softvéri;
4. distribuovať, predávať alebo inak profitovať zo samotného softvéru SPFx;
5. používať tento softvér akýmkoľvek spôsobom, ktorý je v rozpore so zákonmi, ani na tvorbu či šírenie malvéru; ani
6. zdieľať, publikovať, distribuovať ani požičiavať tento softvér, poskytovať tento softvér ako samostatné riešenie na hostiteľskom serveri pre iných používateľov ani prevádzať tento softvér alebo túto zmluvu na žiadnu tretiu stranu.

ABY SA PREDIŠLO POCHYBNOSTIAM, softvér SPFx môžete použiť na stavbu alebo tvorbu riešení, ktoré môžu byť určené na komerčné, neziskové aktivity alebo na aktivity generujúce príjem. Predávať nesmiete SPFx samotný ani profitovať z neho samotného.

# **OBMEDZENIA TÝKAJÚCE SA VÝVOZU.** Musíte dodržať všetky vnútroštátne a medzinárodné zákony a predpisy pre oblasť exportu, ktoré sa vzťahujú na softvér a ktoré zahŕňajú obmedzenia týkajúce sa cieľových oblastí, koncových používateľov a koncového použitia. Ďalšie informácie o vývozných obmedzeniach nájdete na adrese <http://aka.ms/exporting>.

# **SLUŽBY TECHNICKEJ PODPORY.** Spoločnosť Microsoft sa touto zmluvou nezaväzuje k poskytovaniu žiadnych služieb technickej podpory pre tento softvér. Všetka prípadná podpora sa poskytuje „tak, ako je“, „so všetkými chybami“ a bez akejkoľvek záruky.

# **AKTUALIZÁCIE.** Softvér môže namiesto vás pravidelne vyhľadávať aktualizácie softvéru, preberať ich a inštalovať. Aktualizácie môžete získavať iba od spoločnosti Microsoft alebo autorizovaných zdrojov. Spoločnosť Microsoft môže vyžadovať aktualizáciu vášho systému, aby vám aktualizácie mohla poskytovať. Súhlasíte s prijímaním týchto automatických aktualizácií bez ďalšieho oznámenia. Aktualizácie nemusia obsahovať alebo podporovať všetky existujúce funkcie softvéru, služby alebo periférne zariadenia.

# **UKONČENIE. Ak nedodržíte ktorékoľvek z ustanovení alebo podmienok tejto zmluvy, spoločnosť Microsoft môže vypovedať túto zmluvu bez toho, aby tým boli dotknuté akékoľvek iné práva. V takom prípade ste povinní zničiť všetky kópie tohto softvéru a všetky jeho súčasti.**

# **CELISTVOSŤ ZMLUVY**. Táto zmluva spolu so všetkými ďalšími podmienkami, ktoré môže spoločnosť Microsoft poskytovať pre doplnky, aktualizácie a aplikácie tretích strán, predstavuje celú zmluvu na tento softvér.

# **ROZHODNÉ PRÁVO A MIESTO RIEŠENIA SPOROV.** Ak ste tento softvér získali v Spojených štátoch alebo Kanade, výklad tejto zmluvy, nároky vznesené na základe jej porušenia a všetky ostatné nároky (vrátane nárokov na základe zákonov o ochrane spotrebiteľa, nekalej súťaži a občianskoprávnych deliktoch) sa riadia zákonmi štátu alebo kraja vášho trvalého pobytu (alebo v prípade spoločnosti jej sídla) bez ohľadu na kolízne normy. Ak ste tento softvér získali v ktorejkoľvek inej krajine, vzťahujú sa na vás zákony tejto krajiny. Ak sa vzťahuje na daný prípad federálna jurisdikcia USA, vy aj spoločnosť Microsoft súhlasíte v prípade všetkých súdne riešených sporov s výhradnou jurisdikciou a miestnou príslušnosťou federálneho súdu okresu King County v štáte Washington. V opačnom prípade vy aj spoločnosť Microsoft súhlasíte v prípade všetkých súdne riešených sporov s výhradnou jurisdikciou a miestnou príslušnosťou vyššieho súdu okresu King County v štáte Washington.

# **SPOTREBITEĽSKÉ PRÁVA, REGIONÁLNE ROZDIELY.** Táto zmluva opisuje určité zákonné práva. Na základe právneho poriadku vášho okresu, kraja alebo krajiny môžete mať aj ďalšie práva vrátane spotrebiteľských práv. Okrem vášho vzťahu k spoločnosti Microsoft môžete mať tiež určité práva vo vzťahu k zmluvnej strane, od ktorej ste získali tento softvér. Ak to nepovoľuje právny poriadok vášho okresu, kraja alebo vašej krajiny, táto zmluva nemení tieto ďalšie práva. Ak ste napríklad softvér získali v niektorej z oblastí uvedených nižšie alebo ak sa uplatňujú povinné právne predpisy príslušnej krajiny, vzťahujú sa na vás tieto ustanovenia:

## **Austrália.** Na základe austrálskeho spotrebiteľského práva máte zákonné záruky a zámerom žiadneho ustanovenia tejto zmluvy nie je akokoľvek ovplyvňovať tieto práva.

## **Kanada**. Ak ste tento softvér získali v Kanade, môžete zastaviť príjem aktualizácií vypnutím funkcie automatických aktualizácií, odpojením vášho zariadenia od internetu (v prípade opätovného pripojenia na internet však softvér obnoví zisťovanie a inštaláciu aktualizácií) alebo odinštalovaním softvéru. Dokumentácia k produktu, ak je k dispozícii, môže tiež uvádzať pokyny na vypnutie aktualizácií pre vaše konkrétne zariadenie alebo pre váš konkrétny softvér.

## **Nemecko a Rakúsko**.

i. Záruka. Správne licencovaný softvér bude fungovať v súlade s materiálmi spoločnosti Microsoft, ktoré sa dodávajú so softvérom. Spoločnosť Microsoft však v súvislosti s licencovaným softvérom neposkytuje žiadnu zmluvnú záruku.

ii. Obmedzenie zodpovednosti. V prípade zámerného konania, hrubej nedbalosti, nárokov vyplývajúcich zo zákona o zodpovednosti za chyby výrobkov, ako aj v prípade smrti alebo zranenia nesie spoločnosť Microsoft zodpovednosť podľa zákonného práva.

# V súlade s predchádzajúcim ustanovením ii., platí, že v prípadoch miernej nedbalosti bude spoločnosť Microsoft niesť zodpovednosť iba vtedy, ak poruší také závažné zmluvné záväzky, ktorých plnenie umožňuje náležité dodržiavanie tejto zmluvy a ktorých porušenie by ohrozilo účel tejto zmluvy a jej dodržiavanie v dobrej viere zmluvnou stranou (takzvané „zásadné záväzky“). V iných prípadoch miernej nedbalosti nebude spoločnosť Microsoft zodpovedať za miernu nedbalosť.

# **ODMIETNUTIE ZÁRUKY. NA SOFTVÉR DOSTÁVATE LICENCIU „V DANOM STAVE.“ RIZIKO JEHO POUŽÍVANIA NESIETE VY SAMI. SPOLOČNOSŤ MICROSOFT NEPOSKYTUJE ŽIADNE VÝSLOVNÉ ZÁRUKY, GARANCIE ANI PODMIENKY. V ROZSAHU POVOLENOM ROZHODNÝM PRÁVOM PLATÍ, ŽE SPOLOČNOSŤ MICROSOFT VYLUČUJE VŠETKY IMPLICITNÉ ZÁRUKY VRÁTANE ZÁRUK OBCHODOVATEĽNOSTI, VHODNOSTI NA KONKRÉTNY ÚČEL A NEPORUŠENIA CUDZÍCH PRÁV.**

# **OBMEDZENIE A VYLÚČENIE NÁHRADY ŠKÔD. PRI OPRÁVNENEJ POŽIADAVKE NA NÁHRADU ŠKODY NAPRIEK VYŠŠIE UVEDENÉMU ODOPRETIU ZÁRUKY MÔŽETE OD SPOLOČNOSTI MICROSOFT A JEJ DODÁVATEĽOV ZÍSKAŤ LEN NÁHRADU PRIAMYCH ŠKÔD DO SUMY 5,00 USD. NEMÔŽETE VYMÁHAŤ NÁHRADU ZA ŽIADNE INÉ ŠKODY VRÁTANE NÁSLEDNÝCH ŠKÔD, UŠLÉHO ZISKU, ŠPECIÁLNYCH, NEPRIAMYCH ALEBO NÁHODNÝCH ŠKÔD.**

Toto obmedzenie sa vzťahuje na (a) všetky záležitosti týkajúce sa softvéru, služieb, obsahu (vrátane kódu) na internetových lokalitách tretích strán alebo v aplikáciách tretích strán a na (b) nároky vznesené na základe porušenia zmluvy, záruky, garancie alebo podmienky, objektívnej zodpovednosti, nedbalosti alebo iného porušenia práva, ako aj na všetky ostatné nároky, vo všetkých prípadoch v rozsahu povolenom platnými zákonmi.

Uplatňuje sa aj vtedy, ak spoločnosť Microsoft vedela alebo mala vedieť o možných škodách. Vyššie uvedené obmedzenie alebo vylúčenie sa na vás nemusí vzťahovať, pokiaľ vo vašom okrese, kraji alebo vo vašej krajine nie je povolené vylúčenie alebo obmedzenie náhodných, následných alebo iných škôd.

Upozornenie: Keďže tento softvér sa distribuuje v Kanade, niektoré z klauzúl v tejto zmluve sú uvedené nižšie vo francúzštine.

Remarque: Ce logiciel étant distribué au Canada, certaines des clauses dans ce contrat sont fournies ci-dessous en français.

EXONÉRATION DE GARANTIE. Le logiciel visé par une licence est offert « tel quel ». Toute utilisation de ce logiciel est à votre seule risque et péril. Microsoft n’accorde aucune autre garantie expresse. Vous pouvez bénéficier de droits additionnels en vertu du droit local sur la protection des consommateurs, que ce contrat ne peut modifier. La ou elles sont permises par le droit locale, les garanties implicites de qualité marchande, d’adéquation à un usage particulier et d’absence de contrefaçon sont exclues.

LIMITATION DES DOMMAGES-INTÉRÊTS ET EXCLUSION DE RESPONSABILITÉ POUR LES DOMMAGES. Vous pouvez obtenir de Microsoft et de ses fournisseurs une indemnisation en cas de dommages directs uniquement à hauteur de 5,00 $ US. Vous ne pouvez prétendre à aucune indemnisation pour les autres dommages, y compris les dommages spéciaux, indirects ou accessoires et pertes de bénéfices.

Cette limitation concerne:

• tout ce qui est relié au logiciel, aux services ou au contenu (y compris le code) figurant sur des sites Internet tiers ou dans des programmes tiers; et

• les réclamations au titre de violation de contrat ou de garantie, ou au titre de responsabilité stricte, de négligence ou d’une autre faute dans la limite autorisée par la loi en vigueur.

Elle s’applique également, même si Microsoft connaissait ou devrait connaître l’éventualité d’un tel dommage. Si votre pays n’autorise pas l’exclusion ou la limitation de responsabilité pour les dommages indirects, accessoires ou de quelque nature que ce soit, il se peut que la limitation ou l’exclusion ci-dessus ne s’appliquera pas à votre égard.

EFFET JURIDIQUE. Le présent contrat décrit certains droits juridiques. Vous pourriez avoir d’autres droits prévus par les lois de votre pays. Le présent contrat ne modifie pas les droits que vous confèrent les lois de votre pays si celles-ci ne le permettent pas.