LICENČNI POGOJI ZA MICROSOFTOVO PROGRAMSKO OPREMO

MICROSOFT SHAREPOINT FRAMEWORK (SPFx)

Ti licenčni pogoji so pogodba med vami in družbo Microsoft Corporation (ali enim izmed njenih pridruženih podjetij). Veljajo za programsko opremo, navedeno zgoraj, in morebitne Microsoftove storitve ali posodobitve programske opreme (razen če s temi storitvami ali posodobitvami dobite nove ali dodatne pogoje; v tem primeru ti drugi pogoji veljajo za v prihodnje in ne spreminjajo vaših ali Microsoftovih pravic glede programske opreme pred posodobitvijo ali storitev). ČE RAVNATE SKLADNO S TEMI LICENČNIMI POGOJI, IMATE SPODAJ NAVEDENE PRAVICE. ČE UPORABLJATE TO PROGRAMSKO OPREMO, SPREJEMATE TE POGOJE.

# **PRAVICE DO NAMESTITVE IN UPORABE**.

## **Splošno.** Na napravo lahko namestite in uporabljate poljubno število izvodov programske opreme.

## **Vključene Microsoftove aplikacije.** Ta programska oprema vključuje komponente iz opreme SharePoint. Uporabo teh komponent urejajo ločene pogodbe in pravilniki o podpori izdelkom, ki se priložijo k vsaki posamezni komponenti, kot je opisano v licenčnih pogojih v namestitvenem imeniku ali v mapi »Licence«, ki jo dobite s programsko opremo.

## **Programska oprema tretjih oseb.** Programska oprema lahko vključuje programe tretjih oseb, za katere veljajo licenčni pogoji, določeni s to pogodbo, ali njihovi lastni pogoji. Licenčni pogoji, obvestila in morebitne potrditve za programe tretjih oseb so lahko dostopni na spletni strani <http://aka.ms/thirdpartynotices> ali v priloženi datoteki z obvestili. Tudi če druge pogodbe urejajo uporabo teh programov, veljajo spodnje določbe o zavrnitvi, omejitvi in izključitvi odgovornosti glede odškodnin do obsega, ki ga dovoljuje merodajno pravo.

## **Konkurenčno primerjalno preizkušanje**. Če ste konkurenčno podjetje z enako dejavnostjo in dostopate do programske opreme, ali jo uporabljate za namene konkurenčnega primerjalnega preizkusa, analiziranja ali zbiranja strokovnih podatkov, se strinjate, da za Microsoft, njegove podružnice in pridružena podjetja (tudi v prihodnje) ne boste uvedli nobenih omejitev konkurenčne uporabe, dostopa in primerjalnega preizkusa v svojih pogojih, ki urejajo uporabo vaše programske opreme, v obsegu, v katerem so vaši pogoji uporabe bolj omejujoči, ali se lahko domneva, da bi bili bolj omejujoči, kot so pogoji za uporabo Microsoftove programske opreme. Če se ne odpoveste takim dozdevnim omejitvam, navedenim v pogojih, ki urejajo uporabo vaše programske opreme, vam ni dovoljeno dostopati niti uporabljati te programske opreme in tega ne smete storiti.

# **ZBIRANJE PODATKOV.** Programska oprema lahko zbira podatke o vas in vaši uporabi programske opreme in jih pošlje Microsoftu. Microsoft lahko te podatke uporabi za zagotavljanje storitev ter izboljšanje svojih izdelkov in storitev. Vaše morebitne pravice do zavrnitve sodelovanja so opisane v dokumentaciji izdelka. Nekatere funkcije v programski opremi lahko omogočajo zbiranje podatkov od uporabnikov vaših programov, ki dostopajo do programske opreme ali jo uporabljajo. Če te funkcije uporabite za omogočanje zbiranja podatkov v svojih programih, morate ravnati skladno z upoštevno zakonodajo, vključno s tem, da pridobite morebitno potrebno soglasje uporabnikov, in imeti jasno viden pravilnik o zasebnosti, ki uporabnike točno obvešča o tem, kako uporabljate, zbirate in drugim posredujete njihove podatke. Več o Microsoftovem zbiranju in uporabi podatkov lahko preberete v dokumentaciji izdelka in v Microsoftovi izjavi o zasebnosti na strani <https://go.microsoft.com/fwlink/?LinkId=512132>. Strinjate se, da boste ravnali skladno z vsemi veljavnimi določili Microsoftove izjave o zasebnosti.

# **OBSEG LICENCE.** Programska oprema se licencira in ne prodaja. Microsoft si pridržuje vse druge pravice. Z izjemo, ko vam upoštevna zakonodaja ne glede na to omejitev daje več pravic, ne smete (in nimate nobene pravice):

1. poskušati obiti morebitne tehnične omejitve v programski opremi, ki dovoljuje uporabo programske opreme samo na določen način;
2. izvajati obratnega inženirstva, povratno prevajati ali razstavljati programske opreme;
3. v programski opremi odstraniti, pomanjšati, blokirati ali spremeniti nobenih obvestil Microsofta ali njegovih dobaviteljev;
4. samostojno distribuirati, preprodajati ali kako drugače služiti s programsko opremo SPFx;
5. uporabljati programske opreme na protizakonit način ali za ustvarjanje, ali širjenje zlonamerne programske opreme; ali
6. deliti programske opreme z drugimi, je objavljati, distribuirati ali posojati, dajati na voljo drugim kot samostojno gostujočo rešitev, ali prenesti pravic do uporabe programske opreme ali te pogodbe nobeni tretji osebi.

V IZOGNANJE DVOMOM lahko uporabljate programsko opremo SPFx za gradnjo ali ustvarjanje rešitev, ki so lahko za komercialne in neprofitne dejavnosti ali dejavnosti, ki ustvarjajo dohodek. Programsko opremo SPFx ne smete preprodajati ali zaslužiti samo z njo.

# **OMEJITVE GLEDE IZVOZA.** Ravnati morate v skladu z vso domačo ter mednarodno izvozno zakonodajo in z vsemi izvoznimi predpisi, ki veljajo za programsko opremo, kar vključuje omejitve glede ciljnih držav, končnih uporabnikov in končne uporabe. Za več informacij o omejitvah glede izvoza obiščite <http://aka.ms/exporting>.

# **PODPORNE STORITVE.** Po tej pogodbi družba Microsoft ni dolžna zagotoviti nobenih podpornih storitev za programsko opremo. Vsa podpora je na voljo »kakršna je«, »z vsemi napakami« in brez vsakršnega jamstva.

# **POSODOBITVE.** Programska oprema lahko redno preverja, ali so na voljo posodobitve, ter jih prenese in namesti v vašo napravo. Posodobitve lahko dobite samo od Microsofta ali pooblaščenih virov. Microsoft bo morda moral posodobiti vaš sistem, da vam bo lahko zagotovil te posodobitve. Strinjate se s prejemanjem teh samodejnih posodobitev brez dodatnega obvestila. Posodobitve morda ne bodo vključevale ali podpirale vseh obstoječih funkcij programske opreme, storitev ali perifernih naprav.

# **PREKLIC POGODBE. Ne da bi posegal v katere koli druge vaše pravice, lahko Microsoft to pogodbo prekine, če ne ravnate v skladu s katerim koli izmed njenih pogojev ali določb. V tem primeru morate uničiti vse izvode programske opreme in vse njene sestavne dele.**

# **CELOTNA POGODBA.** Ta pogodba in vsi drugi pogoji, ki jih Microsoft lahko priloži kot dodatke, posodobitve ali programe tretjih oseb, predstavljajo celotno pogodbo za programsko opremo.

# **UPOŠTEVNA ZAKONODAJA IN KRAJ REŠEVANJA SPOROV.** Če ste programsko opremo pridobili v Združenih državah ali Kanadi, razlaganje te pogodbe, vse zahtevke glede njene kršitve in vse druge (vključno s tistimi na podlagi zakonov o varstvu potrošnikov, nelojalni konkurenci in nepogodbeni odškodninski odgovornosti) ureja zakonodaja zvezne države ali province, v kateri živite (oziroma, če gre za podjetje, kjer imate sedež), in sicer ne glede na načela glede navzkrižij zakonodaj. Če ste programsko opremo pridobili v kateri koli drugi državi, velja zakonodaja te države. Če velja zvezna pristojnost v ZDA, se vi in Microsoft strinjate z izključno krajevno pristojnostjo zveznega sodišča v okrožju King zvezne države Washington glede vseh sodnih sporov. Če ne velja zvezna pristojnost v ZDA, se vi in Microsoft strinjate z izključno krajevno pristojnostjo vrhovnega sodišča v okrožju King zvezne države Washington glede vseh sodnih sporov.

# **PRAVICE POTROŠNIKOV; OBMOČNE RAZLIKE**. Ta pogodba opisuje nekatere zakonske pravice. Po zakonodaji, ki velja v vaši zvezni državi, območju ali državi, imate lahko tudi druge pravice, vključno s pravicami potrošnikov. Ločeno in neodvisno od razmerja z Microsoftom imate lahko tudi pravice v razmerju do pravne osebe, od katere ste pridobili programsko opremo. Ta pogodba ne spreminja teh drugih pravic, če tega ne dovoljuje zakonodaja, ki velja v vaši zvezni državi, provinci ali državi. Če ste na primer programsko opremo pridobili v eni izmed spodaj navedenih držav ali če je država za te pogodbe uvedla obvezne zakonske določbe, za vas veljajo naslednje določbe:

## **Avstralija.** V okviru avstralske potrošniške zakonodaje imate zakonska jamstva in nič v tej pogodbi ni namenjeno spreminjanju teh pravic.

## **Kanada.** Če ste to programsko opremo pridobili v Kanadi, lahko prekinete prejemanje posodobitev tako, da izklopite funkcijo za samodejno posodabljanje, prekinete povezavo naprave z internetom (toda če spet vzpostavite povezavo z internetom, bo programska oprema spet začela preverjati, ali so na voljo posodobitve, in jih bo začela nameščati), ali odstranite programsko opremo. V morebitni dokumentaciji izdelka je morda navedeno tudi, kako izklopiti posodobitve za vašo napravo ali programsko opremo.

## **Nemčija in Avstrija.**

i. Jamstvo. Ustrezno licencirana programska oprema bo v bistveni meri delovala skladno z opisi v Microsoftovem gradivu, ki je priloženo k programski opremi. Vendar pa Microsoft ne daje nobenih pogodbenih jamstev za licencirano programsko opremo.

ii. Omejitev odgovornosti. V primeru namernega dejanja, hude malomarnosti, zahtevkov na podlagi zakona o odgovornosti proizvajalca in v primeru smrti ali telesnih poškodb, je Microsoft odgovoren skladno z upoštevno zakonodajo.

# Ob upoštevanju prejšnje klavzule ii., je Microsoft odgovoren za majhno malomarnost samo v primeru, ko krši tiste bistvene pogodbene obveznosti, katerih izpolnitev olajšuje ustrezno izvajanje te pogodbe, in bi njihova kršitev ogrozila namen te pogodbe in skladnost z njo, na katero se pogodbena stranka običajno lahko zanaša (t. i. »bistvene obveznosti« oziroma »pogodbene obveznosti«). V drugih primerih kršitve, ki se štejejo za majhno malomarnost, Microsoft ne bo odgovoren za majhno malomarnost.

# **ZAVRNITEV JAMSTVA. PROGRAMSKA OPREMA SE LICENCIRA »KAKRŠNA JE«. PRI NJENI UPORABI SAMI NOSITE TVEGANJE. MICROSOFT NE DAJE NOBENIH IZRECNIH JAMSTEV, GARANCIJ ALI POGOJEV. MICROSOFT IZKLJUČUJE IZ OBVEZNOSTI ZAGOTAVLJANJE VSEH NAZNAČENIH JAMSTEV, VKLJUČNO Z JAMSTVI ZA PRIMERNOST ZA PRODAJO, USTREZNOST ZA DOLOČEN NAMEN IN ODSOTNOST KRŠITVE PRAVIC INTELEKTUALNE LASTNINE TRETJE OSEBE, DO OBSEGA, KI GA DOVOLJUJE UPOŠTEVNA ZAKONODAJA.**

# **OMEJITEV IN IZKLJUČITEV ODGOVORNOSTI ZA ŠKODO. ČE IMATE NE GLEDE NA PREJŠNJO ZAVRNITEV JAMSTVA KAKRŠNO KOLI OSNOVO ZA POVRNITEV ŠKODE, LAHKO OD MICROSOFTA IN NJEGOVIH DOBAVITELJEV ZAHTEVATE POVRNITEV ŠKODE SAMO ZA NEPOSREDNO ŠKODO V ZNESKU DO 5,00 USD. NE MORETE DOBITI POVRNJENE NOBENE DRUGE ŠKODE, VKLJUČNO S POSLEDIČNO ŠKODO, ŠKODO ZARADI IZGUBE DOBIČKA, IZREDNO, POSREDNO ALI NAKLJUČNO ŠKODO.**

Ta omejitev velja (a) za vse, kar je v zvezi s programsko opremo, storitvami in vsebino (vključno s kodo) na internetnih mestih tretjih oseb ali s programi tretjih oseb; in (b) za odškodninske zahtevke zaradi kršitve pogodbe, kršitve jamstva, garancije ali pogoja; za objektivno odgovornost, malomarnost ali drugo nepogodbeno odškodninsko odgovornost; ali za kateri koli drugi odškodninski zahtevek; v vsakem primeru do obsega, ki ga dovoljuje veljavna zakonodaja.

Velja tudi v primeru, ko so v družbi Microsoft vedeli, ali bi morali vedeti, za možnost nastanka škode. Zgoraj navedena omejitev ali izključitev za vas morda ne velja, ker vaša zvezna država, provinca ali država ne dovoljuje izključitve ali omejitve postranske, posledične ali druge škode.

Prosimo, upoštevajte: Ker se ta programska oprema distribuira v Kanadi, so v nadaljevanju nekatere klavzule te pogodbe navedene v francoščini.

Remarque: Ce logiciel étant distribué au Canada, certaines des clauses dans ce contrat sont fournies ci-dessous en français.

EXONÉRATION DE GARANTIE. Le logiciel visé par une licence est offert « tel quel ». Toute utilisation de ce logiciel est à votre seule risque et péril. Microsoft n’accorde aucune autre garantie expresse. Vous pouvez bénéficier de droits additionnels en vertu du droit local sur la protection des consommateurs, que ce contrat ne peut modifier. La ou elles sont permises par le droit locale, les garanties implicites de qualité marchande, d’adéquation à un usage particulier et d’absence de contrefaçon sont exclues.

LIMITATION DES DOMMAGES-INTÉRÊTS ET EXCLUSION DE RESPONSABILITÉ POUR LES DOMMAGES. Vous pouvez obtenir de Microsoft et de ses fournisseurs une indemnisation en cas de dommages directs uniquement à hauteur de 5,00 $ US. Vous ne pouvez prétendre à aucune indemnisation pour les autres dommages, y compris les dommages spéciaux, indirects ou accessoires et pertes de bénéfices.

Cette limitation concerne:

• tout ce qui est relié au logiciel, aux services ou au contenu (y compris le code) figurant sur des sites Internet tiers ou dans des programmes tiers; et

• les réclamations au titre de violation de contrat ou de garantie, ou au titre de responsabilité stricte, de négligence ou d’une autre faute dans la limite autorisée par la loi en vigueur.

Elle s’applique également, même si Microsoft connaissait ou devrait connaître l’éventualité d’un tel dommage. Si votre pays n’autorise pas l’exclusion ou la limitation de responsabilité pour les dommages indirects, accessoires ou de quelque nature que ce soit, il se peut que la limitation ou l’exclusion ci-dessus ne s’appliquera pas à votre égard.

EFFET JURIDIQUE. Le présent contrat décrit certains droits juridiques. Vous pourriez avoir d’autres droits prévus par les lois de votre pays. Le présent contrat ne modifie pas les droits que vous confèrent les lois de votre pays si celles-ci ne le permettent pas.