УСЛОВИ ДОЗВОЛЕ ЗА MICROSOFT СОФТВЕР

MICROSOFT SHAREPOINT FRAMEWORK (SPFx) СОФТВЕР

Ови услови лиценцирања представљају уговор између вас и корпорације Microsoft (или једне од њених филијала). Примењују се на горепоменути софтвер и све Microsoft услуге или софтверске исправке (осим ако такве услуге или исправке имају нове или додатне услове, у ком случају ће се примењивати ти други услови, што неће утицати на ваша права или права Microsoft-а у вези са софтвером или услугама пре објављивања исправки). АКО СТЕ САГЛАСНИ СА ОВИМ УСЛОВИМА ЛИЦЕНЦИРАЊА, ИМАТЕ СЛЕДЕЋА ПРАВА. КОРИШЋЕЊЕМ СОФТВЕРА ПРИХВАТАТЕ ОВЕ УСЛОВЕ.

# **ПРАВА НА ИНСТАЛАЦИЈУ И КОРИШЋЕЊЕ**.

## **Опште.** Можете да инсталирате софтвер и користите било који број копија софтвера.

## **Обухваћене Microsoft апликације**. Овај софтвер обухвата компоненте из SharePointа. Ове компоненте регулишу посебни уговори и њихове смернице за подршку производа, као што је описано у условима лиценцирања који се налазе у директоријуму за инсталацију дате компоненте или у директоријуму „Licenses“ (Лиценце) за дати софтвер.

## **Софтвер трећих лица.** Овај софтвер може да садржи апликације трећег лица за које добијате лиценцу по основу овог уговора или по основу њихових услова. Услови лиценцирања, обавештења и изјаве, ако постоје, за апликације трећих лица могу бити доступни на мрежи на <http://aka.ms/thirdpartynotices> или у пратећим датотекама са обавештењима. Одрицање од одговорности за штету, ограничавања штете и изузећа штете примењују се у мери дозвољеној одговарајућим законом чак и онда када су такве апликације регулисане другим уговорима.

## **Конкурентско мерење перформанси**. Ако сте директни конкурент, а приступате софтверу или га користите у сврхе конкурентског мерења перформанси, анализе или прикупљања информација, на Microsoft, његове филијале и компаније повезане са њима (укључујући будуће филијале) неће се примењивати ограничења везана за конкурентско коришћење, приступ и мерење перформанси из услова који важе за ваш софтвер у мери у којој ваши услови коришћења намећу, или се могу тумачити као да намећу, већа ограничења од услова Microsoft-а. Ако се не одричете тих ограничења у условима који важе за ваш софтвер, не смете да приступате овом софтверу нити да га користите и нећете то чинити.

# **ПРИКУПЉАЊЕ ПОДАТАКА**. Софтвер може да прикупља информације о вама и вашем коришћењу софтвера и да их шаље корпорацији Microsoft. Microsoft може да користи ове информације да би пружао услуге и побољшао Microsoft производе и услуге. Ваша права да одбијете сагласност, ако постоје, описана су у документацији производа. Неке функције у софтверу могу да омогуће прикупљање података од корисника апликација који приступају софтверу или га користе. Ако користите ове функције да бисте омогућили прикупљање података у апликацијама, морате да поштујете надлежно законодавство, што значи да морате да прибавите потребну сагласност корисника и наведете ажурну политику приватности која тачно обавештава кориснике о томе како користите, прикупљате и делите њихове податке. Више информација о томе како Microsoft прикупља и користи податке можете да сазнате у документацији за производ и Microsoft изјави о приватности на <https://go.microsoft.com/fwlink/?LinkId=512132>. Прихватате све примењиве одредбе Microsoft-ове изјаве о приватности.

# **УСЛОВИ ВАЖЕЊА ЛИЦЕНЦЕ**. Овај софтвер се лиценцира, не продаје се. Microsoft задржава сва остала права. Ако вам примењиво право не даје додатна права упркос овом ограничењу, нећете да (и немате право да):

1. заобилазите било каква техничка ограничења у софтверу која вам дозвољавају да га користите само на одређене начине;
2. вршите реверзни инжењеринг, декомпилацију или растављање софтвера;
3. уклањате, минимизирате, блокирате или мењате било каква обавештења Microsoft-а или његових добављача у софтверу;
4. самостално дистрибуирати, препродавати или на други начин профитирати од SPFx софтвера;
5. користите софтвер на било који начин који је против закона нити да правите или ширите малвер; нити да
6. делите, објављујете, дистрибуирате или позајмљујете софтвер, пружате софтвер као самостално хостовано решење другима на коришћење или преносите софтвер или овај уговор било ком трећем лицу.

Ради избегавања недоумице, можете користити софтвер SPFx да бисте изградили или направили решења која могу да служе за комерцијалне, непрофитне или активности генерисања прихода. Не можете препродавати или профитирати од самог SPFx софтвера.

# **ИЗВОЗНА ОГРАНИЧЕЊА.** Морате да поступате у складу са свим домаћим и међународним извозним законима и прописима који се примењују на софтвер и који обухватају ограничења везана за одредишта, крајње кориснике и крајњу употребу. Више информација о ограничењима извоза потражите на <http://aka.ms/exporting>.

# **УСЛУГЕ ПОДРШКЕ**. Microsoft по основу овог уговора није обавезан да пружи услуге подршке за софтвер. Сва подршка се пружа „таква каква јесте“, „са свим грешкама“ и без икаквих гаранција.

# **ИСПРАВКЕ.** Софтвер може повремено да потражи ажурирања и да их преузме и инсталира уместо вас. Ажурирања можете да прибавите искључиво од корпорације Microsoft или овлашћених извора. Microsoft ће можда морати да ажурира систем да би вам пружио ажурирања. Прихватате да примате ова аутоматска ажурирања без додатних обавештења. Ажурирања можда неће обухватати или подржавати све постојеће функције софтвера, услуге или периферне уређаје.

# **РАСКИД. Без кршења било којих других права, Microsoft може да раскине овај уговор ако се не придржавате било којих одредби и услова који су наведени у њему. У том случају морате уништити све копије софтвера и све његове делове.**

# **ЦЕЛИНА УГОВОРА.** Овај уговор и сви други услови које Microsoft пружи за додатке, исправке или апликације трећих лица представља цео уговор за софтвер.

# **ПРИМЕЊИВО ПРАВО И МЕСТО РЕШАВАЊА СПОРОВА.** Ако сте софтвер набавили у Сједињеним Америчким Државама или Канади, закони државе или покрајине у којој живите (или, ако сте предузеће, закони места у коме се налази седиште предузећа) регулишу тумачење овог уговора, тужби услед његовог кршења и свих других тужби (укључујући тужбе у вези са заштитом потрошача, нелојалном конкуренцијом и деликтима), без обзира на сукоб законских начела. Ако сте софтвер набавили у било којој другој држави, примењују се закони те државе. Ако постоји надлежност савезног суда САД, ви и Microsoft пристајете на искључиву судску надлежност савезних судова у округу Кинг у Вашингтону за све судске спорове. Ако не постоји, ви и Microsoft пристајете на искључиву судску надлежност Врховног суда округа Кинг у Вашингтону за све судске спорове.

# **ПРАВА ПОТРОШАЧА; РЕГИОНАЛНЕ РАЗЛИКЕ.** Овај уговор описује одређена законска права. Можда ћете имати и друга права, укључујући и права потрошача, према законима своје савезне државе, покрајине или земље. Независно од вашег односа са корпорацијом Microsoft, можете имати и права у односу на страну од које сте набавили софтвер. Овај уговор не мења та друга права ако закони ваше савезне државе, покрајине или земље не дозвољавају такву промену права. На пример, ако сте набавили софтвер у једној од доленаведених регија или се примењују обавезни закони државе, следеће одредбе се примењују на вас:

## **Аустралија**. Имате законске гаранције на основу закона о потрошачима у Аустралији (Australian Consumer Law) и ништа у овом уговору не утиче на та права.

## **Канада**. Ако сте набавили овај софтвер у Канади, можете да престанете да примате исправке ако искључите функцију аутоматских исправки, прекинете интернет везу на уређају (међутим, када се поново повежете на интернет, софтвер ће наставити да тражи и инсталира исправке) или деинсталирате софтвер. Документација за производ, ако постоји, може да садржи упутства за искључивање исправки за одређени уређај или софтвер.

## **Немачка и Аустрија**.

i. Гаранција. Microsoft гарантује да ће правилно лиценцирани софтвер суштински функционисати у складу са описом у било којим Microsoft материјалима који се добијају уз софтвер. Међутим, Microsoft не даје уговорну гаранцију у вези са лиценцираним софтвером.

ii. Ограничење одговорности. У случају намере, грубе непажње, тужби заснованих на Закону о одговорности за производ, као и у случају смрти, повреде физичког лица или физичке повреде, Microsoft сноси одговорност у складу са законским прописима.

# У складу са горенаведеном клаузулом ii., Microsoft је одговоран за мањи немар само уколико Microsoft прекрши такве материјалне уговорне обавезе чије испуњавање олакшава извршење овог уговора, односно чије кршење угрожава сврху овог уговора и на чије поштовање страна може непрекидно да рачуна (тзв. „кључне обавезе”). У другим случајевима мање непажње, Microsoft неће бити одговоран за мању непажњу.

# **ОДРИЦАЊЕ ГАРАНЦИЈЕ. СОФТВЕР СЕ ЛИЦЕНЦИРА „КАКАВ ЈЕСТЕ“. ВИ СНОСИТЕ ОДГОВОРНОСТ ЗА ЊЕГОВО КОРИШЋЕЊЕ. MICROSOFT НЕ ПРУЖА НИКАКВА ИЗРИЧИТА ЈЕМСТВА, ГАРАНЦИЈЕ ИЛИ УСЛОВЕ. У МЕРИ ДОПУШТЕНОЈ ПРИМЕЊИВИМ ЗАКОНИМА, MICROSOFT ИСКЉУЧУЈЕ СВЕ ИМПЛИЦИРАНЕ ГАРАНЦИЈЕ, УКЉУЧУЈУЋИ ОНЕ О ПОДЕСНОСТИ ЗА ПРОДАЈУ, ПОДЕСНОСТИ ЗА ОДРЕЂЕНУ НАМЕНУ И НЕПОВРЕЂИВАЊУ ПРАВА ИНТЕЛЕКТУАЛНЕ СВОЈИНЕ.**

# **ОГРАНИЧЕЊЕ ШТЕТА И ЊИХОВО ИСКЉУЧЕЊЕ. АКО ПОСТОЈИ ОСНОВА ЗА НАДОКНАДУ ШТЕТЕ УПРКОС ПРЕТХОДНОМ ОДРИЦАЊУ ГАРАНЦИЈЕ, ОД КОРПОРАЦИЈЕ MICROSOFT И ЊЕНИХ ДОБАВЉАЧА МОЖЕТЕ ДА НАДОКНАДИТЕ САМО ДИРЕКТНЕ ШТЕТЕ У МАКСИМАЛНОМ ИЗНОСУ ОД 5,00 USD. НЕ МОЖЕТЕ ДА НАДОКНАДИТЕ НИЈЕДНУ ДРУГУ ВРСТУ ШТЕТЕ, УКЉУЧУЈУЋИ И ПОСЛЕДИЧНЕ ШТЕТЕ, ГУБИТАК ПРОФИТА, КАО И ПОСЕБНЕ, ПОСРЕДНЕ ИЛИ СЛУЧАЈНЕ ШТЕТЕ.**

Ово ограничење се примењује на (а) све што је повезано са софтвером, услугама, садржајем (укључујући и код) на интернет локацијама трећих лица или у апликацијама трећих лица и (b) тужбе због кршења уговора, кршења изјава, гаранција или услова, стриктне одговорности, немара, било којег другог деликта или било које друге тужбе у мери дозвољеној важећим законом.

Ово ограничење се такође примењује чак и уколико је Microsoft био упознат или је требало да буде упознат са могућношћу настанка штете. Горенаведено ограничење или искључење можда неће важити у вашем случају због тога што ваша држава, покрајина или земља можда не дозвољава искључивање или ограничење случајних, последичних или неких других штета.

Напомена: Пошто се овај софтвер дистрибуира у Канади, неке клаузуле овог уговора су у наставку наведене на француском језику.

Remarque: Ce logiciel étant distribué au Canada, certaines des clauses dans ce contrat sont fournies ci-dessous en français.

EXONÉRATION DE GARANTIE. Le logiciel visé par une licence est offert « tel quel ». Toute utilisation de ce logiciel est à votre seule risque et péril. Microsoft n’accorde aucune autre garantie expresse. Vous pouvez bénéficier de droits additionnels en vertu du droit local sur la protection des consommateurs, que ce contrat ne peut modifier. La ou elles sont permises par le droit locale, les garanties implicites de qualité marchande, d’adéquation à un usage particulier et d’absence de contrefaçon sont exclues.

LIMITATION DES DOMMAGES-INTÉRÊTS ET EXCLUSION DE RESPONSABILITÉ POUR LES DOMMAGES. Vous pouvez obtenir de Microsoft et de ses fournisseurs une indemnisation en cas de dommages directs uniquement à hauteur de 5,00 $ US. Vous ne pouvez prétendre à aucune indemnisation pour les autres dommages, y compris les dommages spéciaux, indirects ou accessoires et pertes de bénéfices.

Cette limitation concerne:

• tout ce qui est relié au logiciel, aux services ou au contenu (y compris le code) figurant sur des sites Internet tiers ou dans des programmes tiers; et

• les réclamations au titre de violation de contrat ou de garantie, ou au titre de responsabilité stricte, de négligence ou d’une autre faute dans la limite autorisée par la loi en vigueur.

Elle s’applique également, même si Microsoft connaissait ou devrait connaître l’éventualité d’un tel dommage. Si votre pays n’autorise pas l’exclusion ou la limitation de responsabilité pour les dommages indirects, accessoires ou de quelque nature que ce soit, il se peut que la limitation ou l’exclusion ci-dessus ne s’appliquera pas à votre égard.

EFFET JURIDIQUE. Le présent contrat décrit certains droits juridiques. Vous pourriez avoir d’autres droits prévus par les lois de votre pays. Le présent contrat ne modifie pas les droits que vous confèrent les lois de votre pays si celles-ci ne le permettent pas.